Reaksi Isu Curang ‘Kena Kecam’ Dengan Netizen, Andika Putera Tampil Beri Penjelasan

Jika anda berada di media sosial (dengan kerap) anda mungkin pernah terlihat secara sengaja atau tidak video kata-kata semangat daripada Andika Putera.

Video-video yang dikongsikannya sebelum ini sinonim dengan pesanan agar penonton tidak menghiraukan cemuhan daripada orang lain dan mengatakan ‘pergi mam***’ kepada mereka yang memberikan kecaman.

Selain daripada memberikan kata-kata semangat, Andika juga baru-baru ini dilihat ada menjawab soalan dan mengulas mengenai isu curang yang ditanyakan kepadanya.

Dalam jawapan berkenaan, Andika menyatakan segalanya berlaku dengan keizinan Allah S.W.T di samping menggunakan tagline bersama jawapan tersebut.

Berbeza dengan pesanannya sebelum ini yang diterima baik netizen, jawapannya kali ini mengenai isu berkenaan bagaimanapun menerima kecaman daripada netizen dan mencetuskan perdebatan dalam kalangan netizen dengan rata-rata dilihat tidak bersetuju dengan pandangannya.

Video asal jawapannya itu bagaimanapun difahamkan telah dipadam dan satu hantaran menjelaskan mengenai perkara tersebut telah pun dibuat di akaun Instagram-nya pada pagi ini.

Menyedari jawapan yang diberikan itu mengelirukan memandangkan ianya telah dipotonng untuk menjadi lebih pendek, Andika pada hari ini tampil memberi penjelasan di Instagram-nya.

“Pertama sekali Dika delete bukannya takut kena kecam atau apa. Memang salah Dika kekeliruan di situ.

“Dika crop pendek sangat, penjelasan tak cukup tepat dan boleh bawak orang kekeliruan,” jelasnya di Instagram.

Mengulas lanjut mengenai isu curang, beliau menjelaskan tidak menyokong perbuatan tersebut dan mengambil maklum perbuatan tersebut adalah salah dan berdosa.

Beliau bagaimanapun dalam hantarannya itu menasihatkan orang ramai sepatutnya mendoakan mereka yang terlibat dan tidak mengecam mereka.

“Kita bukan sesiapa nak menilai manusia, sebernanya kita perlu mendoakan, jangan kecam dia, doakan kebaikkan.

“Daripada asbab Allah tunjukkan kantoi tulah, dia berubah menjadi sangat setia, sangat penyayang, berhenti buat maksiat dan lebih rapat kepada Allah,” jelasnya lagi.

A post shared by BUSINESS | MENTOR | MOTIVATION (@andikaputeraa)

Baca juga perkembangan semasa di media sosial yang pernah kami kongsikan sebelum ini melalui pautan di bawah.

‘Boss Susu’ Jawab Isu Pegangan Saham Yang Kecil Bersama Syarikat Tenusu

‘Doktor’ Berpendapat Dybbuk Box Yang Dibeli PrinceMeed Sebenarnya Hanya Kotak Buatan Sendiri

Barang Pecah Dan Salahkan Syarikat Kurier, Netizen ‘Sekolahkan’ Pembeli Tuduh Tidak Berasas


Lihat Reaksi Kanak-Kanak Ini Mencuba Menu Sarapan Dari Seluruh Dunia. Sangat Comel

Kami berharap sosial eksperimen ini boleh dilakukan kepada kanak-kanak Malaysia.

Video terbaru The Cut menunjukkan beberapa kanak-kanak Amerika yang comel comel belaka mencuba beberapa menu sarapan dari seluruh dunia, seperti century egg Vietnam (telur yang sudah berkurun) dan lox dan toast dari Finland.

Untuk pengetahuan, kanak kanak Amerika selalunya bersarapan dengan cereal dan susu.

Tonton video dibawah untuk mengetahui bagaimana reaksi mereka. Kami suka lihat budak asian (mix) dalam video ini.


Ahli Politik Berbadan Gemuk Cenderung Untuk Rasuah, Lapor Kajian Antarabangsa

Ahli politik yang berbadan gemuk cenderung kepada rasuah, lapor kajian yang mula diterbitkan pada tahun 2020 dalam jurnal Economics of Transition and Institutional Change yang dilakukan oleh penyelidik dari Ukraine, Pavlo Blavatskyy. Dia juga yang berjaya memenangi Ig Nobel pada 9 September dalam kategori Ekonomi dengan kesimpulan yang berbentuk satira.

Ig Nobel telah diadakan setiap tahun sejak tahun 1991 dan dianjurkan oleh  Annals of Improbable Research. Ig Nobel dan Nobel Prize adalah dua anugerah yang berbeza. Nobel Prize merangkumi penemuan yang mengubah dunia. Manakala Ig Nobel pula merangkumi kajian lucu yang ‘akan membuat orang tertawa, kemudian membuat mereka berfikir’. Walaupun kajian dalam Ig Nobel mempunyai satiranya sendiri, namun untuk masuk dalam senarai Ig Nobel, seorang penyelidik perlu mengikuti kaedah saintifik yang ketat untuk memenangi anugerah tersebut.

Bagi Blavatskyy, dalam kajiannya mendapati bahawa ahli politik yang mempunyai badan yang gemuk di sesebuah negara mungkin merupakan penunjuk yang baik untuk aktiviti rasuah di negara itu. Untuk menyimpulkan kajiannya, dia telah mengumpulkan 299 gambar wajah ahli kabinet dari 15 negara pasca Soviet Union pada tahun 2017.

Melalui gambar tersebut Blavatskyy menyatakan bahawa bentuk fizikal seseorang menteri kabinet sangat berkait dengan tindak tanduk mereka terhadap rasuah.  “Hasil ini menunjukkan bahawa ciri fizikal ahli politik seperti indeks jisim badan (BMI) mereka dapat digunakan sebagai pemboleh ubah proksi untuk korupsi politik…” kata Blavatskyy, yang merupakan pensyarah di Montpellier School of Business.

Dengan menggunakan lima ukuran mengenai persepsi rasuah, termasuk dari Basel Institute of Governance Basel Anti-Money Laundering Index dan Transparency International Corruption Perceptions Index. Blavatskyy menyatakan bahawa negara-negara yang mempunyai nilai rasuah yang tinggi  umumnya mempunyai menteri dengan indeks jisim badan atau BMI yang cukup tinggi.

Blavatskyy mendapati bahawa negara-negara pasca Soviet yang paling kurang terdedah dengan rasuah adalah Estonia, Lithuania, Latvia, dan Georgia. Sementara yang paling korup adalah tiga negara di Asia Tengah: Turkmenistan, Tajikistan, dan Uzbekistan.

Selain itu, Blavatskyy juga menyarankan agar kaedah BMI digunakan bagi melihat kecenderungan rasuah dalam kalangan ahli politik. “Metodologi yang dicadangkan kami dapat diterapkan secara meluas di seluruh negara kerana data fotografi pegawai awam berpangkat tinggi dapat diakses di media massa tradisional dan media sosial,” katanya.

Tahukah anda pada bulan Ogos lalu, pingat emas seorang atlet Jepun terpaksa di tukar baharu selepas digigit oleh ahli politik. Klik pautan di bawah untuk membaca.

Pingat Emas Atlet Jepun Terpaksa Diganti Baharu Setelah Digigit Oleh Ahli Politik

Agong Nasihat Ahli Politik Muhasabah Diri, Jangan Heret Negara Ke Kancah Politik

Pengasas Hausboom Kongsi Pengalaman Menaja Ahli Politik


Reaksi Kanak-Kanak Ini Menggunakan Mesin Taip Pasti Membuatkan Anda Terhibur

Di zaman moden ini, kanak-kanak akan merasa pelik dan janggal melihat barang-barang antik seperti disket, telefon awam, walkman, kaset dan banyak lagi. Malah ada diantara mereka tidak pernah melihat serta menggunakannya.

Video ini menunjukkan kepada anda bagaimana reaksi kanak-kanak menggunakan mesin taip manual buat pertama kalinya. Rasa gembira dan teruja jelas terpapar di riak muka mereka.

Buat pengetahuan anda, mesin taip manual boleh digunakan tanpa bantuan elektrik dan sesuai digunakan ditempat yang tiada kemudahan asas.

Jom kita saksikan reaksi comel mereka menggunakan mesin taip ini.

Untuk lebih banyak Kids React: TheFineBros


Lihat Reaksi Mereka Apabila Diberitahu Bakal Menerima Adik Baru

Sepasang adik-beradik ini sudah lama tinggal berdua dan tidak menjangkakan akan menerima berita ini. Ibu bapa mereka menyerahkan dua kotak berisi kek yang tertera perkataan ‘Big Sister’ dan ‘Big Sister Again’ sebagai satu cara untuk mengumumkan kedatangan orang baru di dalam keluarga mereka. Adakah kedua-dua adik-beradik ini akan gembira dan teruja atau sebaliknya yang berlaku? Tonton ini:


Lihat Reaksi Orang Ramai Saat Menerima Apple iPhone X Secara Rawak

Sempena penjualan Apple iPhone X di Amerika Syarikat pada beberapa hari yang lalu, Youtuber BigDawsTV telah memilih untuk melakukan sebuah experimen sosial. Modus operandi yang dilakukan mungkin agak sama seperti beberapa video eksperimen sosial yang lain namun apa yang membezakannya adalah beliau memberikan smartphone yang sangat berharga ketika ini iaitu iPhone X.

Tonton video ini untuk melihat perasaan orang ramai yang kelihatan seperti paranoid dan juga gembira pada masa yang sama saat menerima iPhone X.


Reaksi Pak Cik Jual ‘Bundle’ Dalam Gelap Sewaktu Terima Berita PKP Buat Netizen Sayu

Tan Sri Muhyiddin Yassin semalam telah mengumumkan pelaksanaan Perintah Kawalan Pergerakan (PKP) bagi membendung kes COVID-19 yang naik mendadak ketika ini di Malaysia.

Sehubungan dengan itu, perlaksanaan perintah ini dilihat bakal memberi impak yang kepada ekonomi semua lapisan masyarakat terutamanya mereka yang berniaga secara kecil-kecilan.

Menambah rasa pilu apabila tularnya tweet yang berkongsi video TikTok @Bilfami mengenai seorang pak cik yang berniaga selimut serta cadar bundle di pasar malam Isnin Sri Medan, Batu Pahat, Johor.

Rasa sebak mula hadir, pak cik berkenaan hanya berdiri dan menunggu kedatangan pelanggan untuk membeli barangan bundle yang dijualkannya tanpa beratapkan khemah dan hanya bercahayakan lampu jalanan sewaktu beliau berniaga malam-semalam.

Ni vid nya, izinkan saya share mana tahu ada hamba allah lain nk tolong 🙏 pic.twitter.com/7509NePZs6

Apabila ditanya mengenai pelaksanaan Perintah Kawalan Pergerakan yang akan bermula pada Rabu ini oleh pemilik akaun TikTok kepada pak cik berkenaan, terkeluar ‘tawa kecil’ yang membuatkan netizen rasa sebak.

“Esok dah nak start PKP pak cik, macam mana pak cik nak berniaga ini?”

“Ha! ya, ke?” balas pak cik berkenaan dengan rasa terkejut dan sedih.

Perkongsian video tersebut sekali gus menzahirkan rasa sedih dalam kalangan netizen dan rata-rata mereka ingin membantu serta mendoakan supaya pak cik ini supaya dimurahkan rezeki. Berikut merupakan beberapa luahan netizen yang memberikan reaksi mengenai video sedih ini.

tak boleh nak tengok sampai habis, tak sampai hati, dengar suara pun dah rasa nak menangis.

Semoga Allah luaskan rezeki pakcik ni. Aamiin.

Semoga Allah murahkan rezeki pakcik amin amin Ya Allah. Tak sanggup nak tengok video sampai habis, dengar pakcik tu cakap pon dah sebak 😭

— ftntsha🇲🇾 (@Fatinatashaaa) January 11, 2021

Kita mungkin rasa kita susah… tapi itulah, ramai lagi diluar sana yang jauh lebih susah daripada kita. Semoga pakcik ni dan mereka yg senasib dimurahkan rezeki.

— Dr. Ramli Ismail (@ramlysmail_) January 11, 2021

Netizen berharap ada pihak yang sudi menghulurkan bantuan kepada pak cik berkenaan sepanjang pelaksanaan PKP ini. Semoga penularan wabak COVID-19 ini segera pulih pada tahun 2021 ini supaya kita semua boleh menjalani kehidupan seperti biasa.

Berikut merupakan beberapa pautan perkongsian kami yang terbaharu mengenai COVID-19 di Malaysia.

Kes COVID-19 Membimbangkan, Agong Perkenan Isytihar Darurat Sehingga 1 Ogos 2021

PM Umum PKP Selama 14 Hari Di 6 Buah Negeri Bermula Rabu Ini

Dr Noor Hisham Sahkan Pengembara Bawa Pulang COVID-19 Varian UK Ke Malaysia


15 Reaksi Peminat Bola Sepak Tempatan Apabila Tiada Siaran Langsung Pahang VS JDT Di Televisyen

Semalam berlangsungnya satu perlawanan bola sepak antara dua pasukan musuh tradisi, JDT dan Pahang. Malangnya, tiada siaran langsung perlawanan disiarkan di mana-mana stesen televisyen.

Pengumuman daripada pihak Media Prima melalui facebook rasmi TV3 Malaysia mencetuskan pelbagai reaksi daripada peminat-peminat bola sepak tempatan terutamanya penyokong kuat pasukan JDT dan Pahang sendiri.

Atas kekecewaan ini, tersebarlah pelbagai ‘meme’ dan status-status kelakar di laman sosial facebook dan twitter. Dibawah kami sediakan 15 reaksi peminat yang kami boleh kongsikan:

Kami tidak tahu kenapa tapi status dibawah ini boleh tahan punchline nya.

Senyum Kambing juga tak mahu melepaskan peluang dengan isu hangat ini. Pandai mereka edit dialog.

Tidak terlalu berharap, lelaki ini sanggup bersusah payah dengan melakukan semua perkara seperti yang ditulisnya.

Dan ini, hasil kitar semula lawak daripada Filem Rock O arahan Mamat Khalid.

Sedikit kasar, tetapi isi yang cuba disampaikan oleh saudara ini ada benarnya.

Bijak abang ini menggamit memori golongan veteran yang pernah merasai era penjajahan jepun dahulu kala. Kreatif.

Lagi satu usaha murni yang wajar dipuji. Boleh tak?

Mungkin ramai juga yang sudah bersedia didepan kaca televisyen tetapi kemudian berasa sangat hampa.

Ini komen yang paling banyak kami lihat semalam. Rajin betul mereka.

Kami tak tahu sampai bila lawak jenis ini mampu bertahan.

Lelaki ini cuba mententeramkan keadaan dengan sedikit jenaka ringan.

Kami dapat rasa betapa kecewanya penulis status dibawah ini. ‘Tengok bola kampung je’. Banyakkan bersabar ya.

Seorang pengguna Twitter @sidchan pula hadir dengan poster siaran langsung perlawanan melalui Astro Ceria. Heh.

Secara keseluruhannya, dapat kami simpulkan bahawa rakyat Malaysia sememangnya mempunyai minat yang sangat tinggi terhadap sukan bola sepak dan semangat ini seharusnya disokong oleh pihak-pihak yang berkenaan agar ianya tidak menjadi satu yang sia-sia sahaja.

BACA: Inilah Bukti Kukuh Harimau Malaya Bukan Hak Eksklusif Orang Melayu Sahaja


Reaksi Tenang ‘Rider’ Ini Jawab Rungutan Dalam Bahasa Inggeris Buat Pelanggan Tidak Jadi Marah

Sejak Perintah Kawalan Pergerakan Bersyarat (PKPB) dilanjutkan, rata-rata rakyat Malaysia lebih cenderung untuk memesan makanan atau barangan runcit melalui aplikasi peghantaran makanan seperti FoodPanda atau GrabFood.

Bila sudah menjadi pilihan ramai, sudah pastinya kejadian yang tidak diingini juga akan berlaku seperti satu kisah yang dikongsikan di grup Facebook FoodPanda Rider Malaysia baru-baru ini yang mencuri perhatian ramai.

Dalam kejadian yang dikongsikan itu, salah seorang pelanggan telah memarahi dan memberikan kata-kata kesat kepada rider kerana pesanan yang diterimanya tidak lengkap seperti yang dibuat.

Bukan saja memarahi dan menggunakan kata-kata kesat kerana pesanan yang dihantar itu tidak lengkap, namun pelanggan berkenaan juga dilihat cuba melakukan provokasi dan menuduh rider berkenaan cuba untuk menipu dirinya.

Anda boleh melihat mesej yang dihantar pelanggan berkenaan kepada rider tersebut menerusi tangkap layar di bawah.

Walaupun dihujani dengan soalan yang bertubi-tubi mengenai pesanan berkenaan yang tidak lengkap, namun rider berkenaan berjaya menukar mood perbualan berkenaan menjadi lebih tenang.

Ia selepas beliau menjawab menggunakan juga Bahasa Inggeris dan tidak mengikut emosi dalam menjawab pertanyaan pelanggan berkenaan.

“Hai Tuan/Puan, terlebih dahulu saya ingin meminta maaf  kerana tidak dapat menjawab panggilan tuan/puan kerana saya sedang menunggang motosikal dan saya akan terangkan melalui mesej berkenaan isu makanan yang hilang.

“Saya tahu dengan menjawab panggilan anda tetapi tidak dapat menerangkan isu tersebut hanya membuang masa jadi sekarang saya akan mengajar tuan/puan dan tolong baca dan ikuti langkah yang diberi.

“Terlebih dahulu, saya ingin memaklumkan bahawa makanan dibungkus oleh pihak KFC dan bukan penghantar. Tugas penghantar hanya menghantar makanan dan kami tidak boleh membuka bungkusan yang perlu dihantar jadi jika terdapat kehilangan makanan, anda boleh mengadukan perkara tersebut kepada pihak FoodPanda melalui aplikasi,” balas penghantar tersebut.

Alangkah terkejutnya apabila pelanggan tersebut dapat menjawab dengan baik sejurus penghantar makanan tersebut menerangkan apa yang perlu dibuat jika terdapat makanan atau barangan yang dihantar tidak lengkap.

Bagi membantu pelanggan tersebut, penghantar makanan telah menerangkan langkah-langkah yang perlu pelanggan ikut bagi memaklumkan perkara berikut pada pihak FoodPanda.

Perkara tersebut bukan sahaja ditujukan kepada pelanggan tersebut tetapi bagi mereka yang menghadapi masalah yang sama, anda boleh mengikuti langkah yang diberi.

Langkah pertama apabila pelanggan menyedari terdapat kekurangan makanan ialah buka aplikasi FoodPanda anda. Seterusnya, klik pada butang atas yang berada pada belah kiri. Selepas anda telah berbuat demikian, klik pada ‘Pusat Bantuan’ dan pilih pesanan anda.

Seterusnya anda pilih masalah yang anda sedang hadapi sekarang. Selepas anda sudah buat kesemua langkah yang diberi, anda akan dibawa terus ke sembang langsung FoodPanda. Di situ, anda dapat lampirkan bukti seperti memuat naik gambar makanan tersebut dan sebagainya.

Diharapkan dengan perkongsian ini, perkara tersebut dapat menjadi ikhtibar buat semua supaya kita sentiasa bersikap hormat menghormati antara satu sama lain dan tidak bertindak mengikut emosi semata-mata.

Baca juga perkongsian kami yang terdahulu mengenai 16 rider FoodPanda yang kena ‘prank’ apabila mendapat tempahan di alamat yang sama. Baca pada pautan di bawah.

16 Rider FoodPanda Kena ‘Prank’, Tempahan Sampai Di Alamat Yang Sama

Daripada Pendapatan Enam Angka Kepada ‘Rider’ FoodPanda, Lelaki Ini Terpaksa Tukar Kerjaya Untuk Teruskan Hidup

‘Rider’ Foodpanda Buat Pelanggan Terkejut Hantar Makanan Guna Harley Davidson


Reaksi Terbaik Apabila Pergi Majlis Tetapi Nasi Dan Lauk Tidak Cukup

Nota Editor: Penulisan ini ditulis oleh Tuan Abd Ghani Haron. Semoga kisah ini menyentuh hati untuk kita menjadi lebih pemurah pada Ramadhan ini. Lawati Facebook Page Tuan Abdul Ghani Haron untuk lebih banyak cerita inspirasi di sini.

Ahad lalu, saya pergi ke satu kenduri kahwin dah agak lewat petang. Saya cuma minum sahaja. Saya lihat tray buffet kekurangan lauk. Ketika minum di meja, seorang yang mengambil makanan datang duduk sekali dengan saya.

“Tidak, saya masih kenyang,” balas saya.

“Tak ada lauk dah. Buat kenduri jemput orang ramai, lauk tak cukup. Malu pada orang, tinggal kuah saja,” dia merungut.

“Saya rasa kita kena ingat, rezeki itu di tangan Allah. Allah yang menentukan apa yang kita dapat makan. Jika kita datang rumah kenduri, tak dapat makan, maka tiada rezekilah tu. Tuan rumah telah berusaha sediakan bagi cukup, mana ada tuan kenduri merancang untuk tak cukup. Tetapi Allah menentukan sebahagian orang tak dapat makan, maka tak cukuplah. Jadi bersyukurlah dengan apa yang ada meskipun sekadar nasi dan kuah. Bukan makan itu matlamat hadir kenduri, tetapi memenuhi jemputan dan menjalin ukhwah itu yang lebih utama,” dia terdiam, merah padam mukanya.

Saya mahu mengajak semua pembaca menyedari hakikat rezeki di tangan tuhan. Jika pergi kenduri, apa yang tersedia itu rezeki kita, sedap atau tidak, berkenan atau tidak, tinggal kuah dan nasi sahaja, itulah rezeki kita. Jangan sesekali bersungut kerana jika kita bersungut, kita sebenarnya merungut takdir tuhan. Tidak ada tuan kenduri yang mahu jamuannya tidak cukup, mereka tentu telah berusaha untuk menvukupkan, bahkan cukup atau tidak terletak kepada ketentuan Allah. Jika anda singgah di R&R dan dapati lauk habis, jangan bersungut kata pekedai tidak pandai berniaga, apa yang ada itulah rezeki kita. Jika balik rumah, di bawah tudung saji hanya ada nasi dan ikan kering tamban bersama sambal belacan, makanlah, hanya itu rezeki kita. Jangan diherdik isteri yang memasak. Jika tiada rezeki, lauk dimasak jadi hangit, periuk terbalik, ikan dilarikan kucing dan serba macam sebab tuhan akan jadikan.

Berlapang dadalah sebelum menuding tangan menyalahkan orang lain kerana takut kita tersalahkan tuhan. Jika mahu makan sedap, mahu makan banyak, berusahalah sendiri. Jika hanya mahu datang mencedok ke dalam pinggan, bersyukurlah dengan apa yang ada. Bukankah ini lebih baik, anda pulang dari jamuan dengan rasa lega dan redha, moga tuhan juga meredhai. Nabi menegah perbuatan mengeji makanan, makan apa yang kita suka, tinggalkan yg tidak suka. Apa yang tidak dapat disuap ke mulut kita itu adalah bukan rezeki kita. Kalau tidak elok pada mata kita, tidak sedap pada lidah kita, tinggalkan dan jangan merungut, kerana anda mungkin merungut pada rezeki yang Allah beri.

BACA: Lelaki Ini Mengulas Persoalan Adakah RM1 Terlalu Sikit Sebagai Duit Raya Masa Kini?

BACA Lagi: Ini Sebabnya Kenapa Dilarang Menghina Makanan Yang Tak Sedap

LIKE dan FOLLOW Vocket di Facebook serta Instagram


‘Real Betul Hologram’- Kemunculan Semula Mendiang Lim Yoon Taek Buat Netizen Sebak

Baru-baru ini tular di media sosial video ‘kemunculan’ mendiang Lim Yoon Taek yang telah meninggal dunia 9 tahun lalu dalam bentuk hologram di program ALIVE pada Januari 2022.

Menerusi video tersebut, dapat dilihat Lim Yoon Taek seakan nyata dan hadir di acara tersebut walaupun menyanyi dalam bentuk hologram. Malah, Lim Yoon Taek muncul di pertengahan lagu menyanyikan lagu ‘Western Sky’ oleh Lee Seoung Cheol bersama ahli kumpulannya Ulala Session di atas pentas.

Yo this is crazyyyy…. They created hologram of late Lim Yoon Taek for the specific performance. I thought it’s an old video, turns out they only used the voice and created a new visual.. technology is crazy..also haven’t seen ulala session in so longpic.twitter.com/sR1P2aJZrV

— Sha in denial || 늉❤ (@W_Here_Nuest) March 6, 2022

Lantaran itu, jelas terlihat di wajah keluarga Lim Yoon Taek yang tidak dapat menahan sebak dan mengalirkan air mata sejurus melihat hologram susuk tubuh Lim Yoon Taek.

Kesedihan tersebut turut dirasai oleh ahli kumpulan Ulala Session yang lain kerana akhirnya dapat ‘bersatu semula’ bersama ketua mereka di atas pentas walaupun hanya dalam bentuk hologram.

Video tersebut telah meraih perhatian orang ramai dan mendapat pelbagai reaksi netizen. Rata-rata netizen terkejut kerana hologram tersebut kelihatan ‘real’ dan juga berasa sebak melihat kemunculan Lim Yoon Taek.

This video, this songs always on my fyp 🥺😭 anyone know where can i watch full episode. Is this a show? Or a concert? #UlalaSession #Limyoontaek #westernsky pic.twitter.com/ojLXajCcce

— |🧂| 𝓛𝓮𝓮 𝓗𝓪𝓷𝔃𝓸 🎸 (@iiuaiaee) March 2, 2022

Malah, para netizen turut tidak dapat membayangkan perasaan keluarga Lim Yoon Taek saat melihat mendiang muncul, pasti mereka berasa rindu dan berharap ianya benar. Rata-rata netizen turut berasa kagum dengan teknologi tersebut kerana hologram itu kelihatan nyata.

Untuk pengetahuan anda, Lim Yoon Taek telah berkahwin dengan kekasih hatinya, Lee Hye Rim pada 7 Ogos 2012 dan dikurniakan seorang anak perempuan bernama Lidan pada Oktober 2012.

Lim Yoon Taek disahkan meninggal dunia pada 11 Februari 2012 akibat kanser perut tahap empat. Mendiang telah berjuang melawan kanser cukup lama sebelum menghembuskan nafasnya yang terakhir.

Sebelum ini, ‘virtual reality’ telah pertemukan ibu dengan mendiang anaknya. Klik pautan di bawah untuk ketahui lanjut.

Lihat Bagaimana ‘Virtual Reality’ Temukan Ibu Dan Arwah Anaknya Dalam Situasi Penuh Emosi

Kumpulan K-Pop Baru ‘aespa’ Bawa Konsep Berbeza Dengan Gabungan Ahli Virtual Dan Realiti

Bas Ekspres Mewah Lengkap ‘Smoking Room’ Didakwa Langgar Undang-Undang Pengangkutan Awam


Real Madrid Cabar Pemain Teka Nama Rakan Sepasukan Dalam Kaligrafi Jawi

Sergio Ramos menjaringkan gol penalti untuk membolehkan Real Madrid menang 4-1 ke atas Atletico Madrid selepas seri 0-0 pada 90 minit perlawanan di final Supercopa de Espana pada awal pagi tadi di King Abdullah Sports City di Jeddah, Arab Saudi.

Untuk pengetahuan anda, pasukan Real Madrid dan Atletico Madrid sudah berkampung beberapa hari di Arab Saudi sebelum sepak mula berlangsung.

Antara sebab kenapa La Liga memilih Arab Saudi sebagai gelanggang akhir Supercopa de Espana adalah untuk mempromosikan liga mereka di kalangan masyarakat di sana.

Tetapi apa yang uniknya adalah selepas latihan santai berlangsung, kem Real Madrid telah melakukan satu aktiviti berpasukan di mana para pemain perlu meneka nama mereka di dalam bahasa jawi – untuk pengetahuan anda, jawi adalah sebahagian daripada bahasa arab.

Dalam satu hantaran terbaharu video di Twitter rasmi milik Real Madrid, kelihatan Lucas Vázquez dengan Álvaro Odriozola sedang mencari mana satu jersi mereka dalam tulisan jawi.

١٢٣ 🇸🇦👕 ¡@Lucasvazquez91 y @alvaroodriozola hacen el challenge de las camisetas del @realmadrid en árabe!@adidasfootball | #RMSuperCopa pic.twitter.com/tzVkKvERUe

— Real Madrid C.F.⚽ (@realmadrid) January 11, 2020

Anda boleh lihat gelagat para pemain yang boleh dikatakan main tembak sahaja jawapan mereka.

Usaha pasukan gergasi Sepanyol ini dilihat seperti mahu mengubah persepsi dunia bahawa segala apa yang kita faham tidak semestinya menjadikan kita sebahagian daripada mereka.

Sebagai contoh ; jika Benzema berjaya meneka nama kawannya di dalam bahasa jawi ia tidak akan menjadikan Benzema seorang pak arab.

Ia cukup sekadar pengetahuan meluas bahawa seseorang itu memahami bahawa dunia tidak hanya berkisar kepada kita sahaja.

Kepelbagaian wujud kerana mahu menjadikan dunia ini cantik dan lebih menarik.

Bayangkan jika dunia ini hanya wujud dengan satu budaya sahaja, dunia akan jadi tempat paling boring untuk kita hidup.

Sebelum ini Juventus melakukan perkara yang sama dengan mengeluarkan baju edisi khas nama pemain dalam kaligrafi jawi. Klik pautan di bawah untuk membaca.

Juventus Keluarkan Jersi Edisi Khas Dengan Kaligrafi Tulisan Jawi

Tular Gambar Kain Rentang Anti Jawi Di Pagar Sekolah Di Melaka

Dong Zong Buat Persidangan Bantah Tulisan Jawi, Beberapa Jalan Di Kajang Akan Ditutup Sabtu Ini


Real Madrid Dedikasikan Jersi Away 2019/2020 Kepada Peminat

Bagi menghadapi saingan musim 2019/2020, kelab gergasi La Liga Sepanyol, Real Madrid mahu memberikan penghargaan terhadap sokongan padu yang diberikan oleh peminat setia kelab tersebut.

Kelab yang sinonim dengan julukan Los Blancos itu akan mengenekan jersi away yang menggunakan warna biru laut dengan ditambah beberapa sentuhan yang merujuk kepada sejarah dan juga rekod yang telah berjaya dicapai oleh seteru utama Atletico Madrid itu.

Terdapat corak seakan-akan gelombang bunyi yang dicetak pada jersi tersebut. Corak gelombang bunyi itu merujuk kepada sorakan padu peminat ketika Real Madrid memenangi “La Décima”, kejuaraan Liga Juara-Juara Eropah (UCL) buat kali kesepuluh pada 2014 dimana kelab yang dibimbing oleh Carlo Ancelotti ketika itu menewaskan Atletico Madrid dengan keputusan 4-1 di pentas akhir.

Selain melancarkan jersi away terbaru, Adidas selaku pengeluar pakaian rasmi kelab turut melancarkan jersi penjaga gol yang mempunyai corak camouflage Harimau yang akan dipakai oleh penjaga gawang Real Madrid pada perlawanan di tempat lawan musim hadapan.

Pihak Adidas belum membuat sebarang pengumuman mengenai penjualan kedua-dua jersi ini di laman web mereka. Setakat ini, hanya jersi Home sahaja yang berada di pasaran khususnya pasaran Malaysia.


Ahli Politik Di India Terbitkan Al-Quran Versi Sendiri, Minta Diajarkan Di Seluruh Sekolah Islam

Waseem Rizvi, seorang pemimpin Muslim India, mencetak Al-Quran versinya sendiri dengan menghapuskan 26 ayat Al-Quran. Dia turut meminta Perdana Menteri India, Narendra Modi agar menggunakan Al-Quran versinya untuk diajarkan di sekolah-sekolah Islam di seluruh negara.

Dia yang terkenal dengan fahaman Syiah dan merupakan ketua Lembaga Pusat Wakaf Syiah di Uttar Pradesh sering menimbulkan kontroversi. Dia mengaku telah ‘menyusun’ ayat Al-Quran dengan menghapuskan 26 ayat yang dianggapnya mempromosikan keganasan.

Bukan hanya menghapuskan 26 ayat Al-Quran, dia turut bertindak menyusun semula ayat-ayat Al-Quran terbabit mengikut urutan yang dikehendaki olehnya, lapor media Op India.

“Saya meminta PM Modi untuk memasukkan Al-Quran [versi] baru ini ke dalam kurikulum pendidikan di pelbagai madrasah dan institusi pendidikan Muslim di seluruh negara,” katanya.

“Versi Al-Quran yang diedit ini adalah Al-Quran yang betul dan akan segera tersedia di pasaran untuk dibeli oleh orang ramai,” katanya.

Awal tahun ini, The Vocket pernah melaporkan bahawa Rizvi telah mengemukakan permohonan kepada Mahkamah Agung India untuk menghapus 26 ayat Al-Quran yang menurutnya mempromosikan keganasan dan jihad.

Dalam petisyennya, Rizvi telah menyatakan bahawa ayat-ayat ini didakwa telah digunakan oleh kumpulan pengganas yang bertindak atas nama Islam sebagai alasan untuk menyerang orang yang dianggap kafir.

Namun, Mahkamah Agung dalam keputusannya menyebut bahawa permohonan yang dibuat oleh Rizvi bersifat remeh dan melulu. Selain daripada itu, mahkamah turut mendenda Rizvi kerana mengajukan permohonan terbabit.

Menurut permohonannya, Islam lahir berdasarkan konsep keadilan, pengampunan, kesaksamaan dan toleransi. Bagaimanapun, orang mula menjauh dari konsep asal ini.

Dia menambah bahawa kerana penafsiran yang salah dan ekstrim terhadap 26 ayat yang dimaksudkannya, Islam kini disamakan dengan ketenteraan, fundamentalisme, ekstremisme dan keganasan.

Namun, tidak lama setelah mengajukan permohonan yang tidak masuk akal tersebut ke Mahkamah Agung, dia telah dilaporkan kepada pihak polis oleh sekumpulan pihak yang tidak berpuas hati dengan tindakannya. Dia juga menerima ugutan bunuh.

Suruhanjaya Nasional untuk Minoriti India menuntut permohonan maaf tanpa syarat dari Waseem Rizvi atas petisyennya. Pada 20 Mac yang lalu pula, ratusan umat Islam berkumpul di Masjid Jama di ibu negara India, New Delhi, untuk memprotes tindakannya.

Para penunjuk perasaan, yang datang dari komuniti Syiah dan Sunni, menuduh Waseem Rizvi sengaja untuk mewujudkan konflik antara kedua-dua fahaman tersebut.

Tokoh Syiah India cetus kontroversi, minta 26 ayat Al-Quran dibuang kerana ajar keganasan. Klik pautan di bawah untuk membaca.

Tokoh Syiah India Cetus Kontroversi, Minta 26 Ayat Al-Quran Dibuang Kerana Ajar Keganasan


Real Madrid Hasilkan Video Penghargaan Buat Cristiano Ronaldo

Akhirnya teka-teki bagi destinasi kelab terbaru Cristiano Ronaldo terungkai, Real Madrid pada hari ini telah membuat kenyataan rasmi bahawa pemain terbaik beliau bakal berpindah.

Sempena perpindahan beliau, Real Madrid telah memuat naik video mengenai karier Cristiano Ronaldo semasa beliau berada di kelab tersebut bermula 2009 sehingga 2018. Beliau telah berjaya membuat penampilan sebanyak 438 kali dengan jumla 451 gol serta menjadi penjaring terbanyak Real Madrid. Selain itu beliau telah merangkul empat Ballon d’Or semasa di Real Madrid. Untuk mengetahui dengan lebih lanjut anda boleh tonton video ini.


Realisasikan Impian Bermalam Di Dalam Rumah Pokok Di Rainforest Tree House, Johor

Pernahkah anda berangan-angan semasa kecil dahulu untuk merasai pengalaman bermain di dalam sebuah rumah pokok atau tree house?

Jika anda pernah menonton filem kanak-kanak terbitan negara Barat, seringkali para penonton dihidangkan dengan babak-babak sekumpulan kanak-kanak yang bermain di rumah pokok binaan mereka sendiri.

Kadang-kadang, rumah pokok itu juga menjadi markas rahsia mereka dalam melaksanakan misi menyelamatkan komuniti. Begitulah kanak-kanak dengan daya imaginasi mereka yang tidak terbatas.

Sedikit-sebanyak, babak-babak seperti itu meresap ke dalam jiwa kami lalu kami juga mahukan pengalaman sebegitu. Oleh itu, apabila kami mendapat tahu ada penginapan dengan konsep rumah pokok yang dibina di Malaysia, kami menjadi teruja!

Masakan tidak, ia umpama angan-angan zaman kanak-kanak menjadi realiti akhirnya!

Rainforest Tree House yang terletak di Gunung Pulai, Johor ini merupakan sebuah pusat penginapan yang menawarkan pengalaman unik serta lain daripada yang lain kepada mereka yang sukakan alam semulajadi. Menawarkan 6 buah rumah pokok dengan dua saiz keluasan berbeza, anda dapat merasai sendiri pengalaman bermalam di dalam sebuah rumah pokok yang terletak tinggi di atas pokok.

Walaupun anda bakal bermalam di dalam sebuah rumah pokok, namun anda tidak perlu bimbang kerana segala kemudahan asas telah disediakan seperti bilik air, tandas serta bantal dan tilam. Tambahan lagi, plug suis turut disediakan bagi kemudahan para pengunjung, maka tak perlulah anda bimbang kehabisan bateri telefon masing-masing.

Antara aktiviti yang dapat dilakukan di sini ialah sesi pengenalan terhadap kepercayaan teras Rainforest Tree House, memupuk semangat cintakan alam semujaladi serta bercucuk tanam secara organik. Selain itu, anda juga boleh melakukan jungle trekking dan mandi-manda di air terjun Gunung Pulai dengan khidmat jurupandu.

Sekiranya anda ke sana, anda juga berpeluang melakukan aktiviti berikut dengan sedikit caj tambahan dikenakan iaitu:

Pusat penginapan ini terletak di Jalan Air Terjun, Kampung Sri Gunung Pulai.

Untuk maklumat lanjut berkenaan Rainforest Tree House, anda bolehlah melayari laman Facebook Rainforest Tree House. Mereka juga boleh dihubungi melalui talian 012-5279987 (Yao) atau 016-7560086 (Yu Ru).


Realistik Dan ‘Awesome’, Netizen Tergamam Lihat Video Lembu Keluar Dari Skrin Besar Di Pavilion KL

Tahun Baru Cina menjelang tiba dan kemeriahan perayaan tersebut sudah mula dirasai walaupun kita akan merayakan dengan norma baharu. Pavilion Kuala Lumpur yang merupakan tempat tumpuan pelancong dan masyarakat tempatan untuk membeli-belah kini menjadi buah mulut netizen.

Mana tidaknya, sebuah video tular memaparkan seekor lembu yang kelihatan realistik perlahan-lahan hidup dan nampak seperti ia ‘keluar’ dari skrin besar berdefinisi tinggi.

Dapat dilihat, lembu tersebut diwarnakan dengan warna emas sebelum ia bergerak melompat ke arah tanda bertulis ‘Together Fight Against COVID-19’ lalu keluar daripada skrin.

Rata-rata netizen berasa kagum melihat video tersebut yang ‘awesome’ dan tidak menyangka karya seperti ini ada di Malaysia. Bukan itu sahaja, para netizen turut memuji pelukis, 3D modellers dan semua yang terlibat dalam pembikinan karya tersebut.

Wasn't expecting this to be in Malaysia. Wowwww!! Well done @ArifRafhanDraw and team! Would totally head down just to see it live if I were in KL🤩🤩🤩✨ https://t.co/k4Jj8B86lS

— Yunroo | Illustrator (@yunroo_) February 10, 2021

nak pergi tengok lembu ni dengan @kennyrubykane pastu acah acah macam dekat sm coex https://t.co/F8h0saLYuL

This this is super cool. 👏👏 https://t.co/ELe0gDm9vd

— MahfuzahT (@crunchywedges) February 10, 2021

Difahamkan, Pavilion Kuala Lumpur merupakan pusat beli-belah pertama di Malaysia yang hadir dengan pertunjukkan 3D animasi ini. Bukan sahaja anda boleh melihat persembahan animasi lembu emas tetapi anda juga boleh melihat patung lembu emas dalam pusat beli-belah sehingga Mac 2021.

Buat anda yang mahu melihat secara lebih dekat, bolehlah berkunjung ke Pavilion Kuala Lumpur dan pastikan sentiasa mengamalkan SOP untuk menangani wabak pandemik COVID-19.

Sementara itu, kami kongsikan beberapa artikel menarik pada pautan di bawah.

Ini Sebabnya Terdapat Kapal Angkasa ‘Terhempas’ Di Gangnam, Korea

Batalkan Filem Terakhir, Disney Tutup Operasi Studio Animasi Terbesar 20th Century Fox April Ini


Realiti Bekerja Dengan Petronas Yang Orang Kita Sering Salah Anggap

Ramai yang kata begitu. Aku juga pernah fikir begitu. Pernah juga mohon kerja di situ tapi kelayakan akademik tiada Hons. jadi permohonan ditolak.

Sejak dahulu bila ada kawan masuk Petronas, kami yang tak dapat ni jadi bangga. “Aku ada kawan kerja Petronaaaasss…”

Automatik bila Petronas umum bonus berbulan-bulan, setahun, kami yang kerja gomen ni terkebil-kebil aja tengok.

Nak tunggu PM umum bonus sebulan pun dah kira bertuah amatlah tu.

Belum kira lagi kawan-kawan kerja private yang tak dapat bonus, potong gaji.

Tapi selepas 10 tahun tinggalkan alam universiti, aku dah faham tentang realiti hidup.

Hidup di Petronas tidaklah semudah disangka.

Sasaran KPI yang gila (kalau kau capai stretch itu tandanya kau dewa), disiplin kerja yang ketat dan berdepan persepsi masyarakat (ada yang panggil mereka anjing kerajaan sebab Petronas penyumbang dana utama negara).

Tapi yang orang tak tahu adalah tentang kepayahan mereka. The struggle to survive.

Walaupun Petronas nampak besar di Malaysia, tapi di mata dunia, ia taklah besar mana.

Dalam temubual BFM dengan CEO PetChem pada Isnin lepas pun, Datuk Sazali Hamzah kata kekuatan PetChem adalah pada klien-klien yang kecil-kecil, yang syarikat besar-besar tak mahu.

As a company, Petronas is wearing multiple hats. As government owned-body, as corporate institution, as international player, as caretaker of life of 30 million people, just to describe a few.

Staf Petronas dari atas ke bawah, termsuklah segala anak syarikatnya – merekalah yang menggalang tanggung jawab ini.

Tak ramai yang dengar kisah mereka bila dihantar jauh ke tengah padang pasir untuk oil exploration.

Bukannya sedikit bilangan mereka yang terpaksa hidup dalam zon konflik, zon perang – yang mereka pun tak tahu esok pagi mereka akan masih bernyawa atau tidak.

Dan berapa ramai yang sanggup pegang telefon 24 jam, angkut laptop ke sana sini sebab panggilan tugas yang tak kira masa.

Ya, gaji mereka besar. Tapi itulah nilaian pada pengorbanan mereka.

Entahlah kau orang nak fikir apa, tapi bila tengok pakcik aku hidup berjauhan dari keluarga, tengok kawan aku yang sampai kena cari dengan kongsi gelap sebab buka market Petronas di kawasan dia… Aku hargai kerja mereka.

Ali Imran
Inspirasi dari abang baju Petronas seluar berjahit dalam KLIA Transit


Realiti Di Sebalik ‘Karoshi’, Budaya Terlebih Kerja Sampai Mati Di Jepun

Baru-baru ini tular di media sosial satu video tentang karoshi, budaya terlebih kerja sampai mati di Jepun. Bagi kita orang luar, warga Jepun sering digambarkan sebagai bangsa yang kuat bekerja. Namun begitu, tak salah untuk kita cuba faham apakah faktor yang mendorong hingga terjadinya karoshi di kalangan rakyat negara ini.

Berikutan itu, kami kongsikan penulisan daripada Suhaib Badrol, rakyat Malaysia yang menetap lebih 5 tahun dan bekerja sebagai tenaga pengajar Bahasa Melayu di Isaac Language Institute di Osaka, Jepun tentang karoshi.

Corporationism di Jepun memang besar keterikatan dengan satu-satu syarikat. Dengan adanya sistem seperti nenko chingin iaitu gaji berdasarkan senioriti, ini menjadikan lompat-lompat kerja satu benda yang tak berapa berbaloi untuk jangka masa panjang di kalangan pekerja.

Syarikat besar biasanya akan ada annual atau biannual evaluation. Appraisal ni akan menentukan kadar gaji, prospek naik pangkat dan akan ambil kira pelbagai aspek.

Yang utamanya jitsuryoku, soshitsu dan noryoku. Saya masuk sikit pasal noryoku saja dulu. Sebab apa? Sebab dia agak samar-samar.

Noryoku menjadi seolah-seolah penilaian latent, general, overall abilities dan mempunyai komponen kemanusiaan. Ciri personaliti perlu ada ‘psychological makeup’ tertentu, walaupun macam samar-samar tapi merupakan ciri penting dalam evaluation.

Maknanya kita akan dinilai pada hitogara / jinkaku. Kualiti kemanusiaan dan buat lebih daripada yang diperlukan dalam bidang tugas kerja. Pekerja juga maklum bahawa mereka akan dinilai berdasarkan kepada ketaatan, cooperation, dan harmoni dalam hubungan interpersonal.

Kesannya adalah persaingan untuk datang kerja awal, balik lambat, kena tunjuk kita compatible dengan corporate goals. Begitu juga budaya tunggu bos balik baru balik, kena bantu-bantu kalau ada kematian. Sedara mara bos pun kena turun tolong sekali, kerana orang Jepun faham yang dia akan dinilai pada aspek kemanusiaan di luar spesifikasi kerja untuk corporate appraisal.

Secara tatemae perlu ada ketaatan tak berbelah bagi, secara honne adalah untuk naik pangkat, atau kepentingan peribadi di dalam sistem syarikat.

Satu lagi budaya adalah penggunaan uchi yang maksudnya rumah kita. Konsep dia adalah nak kita rasa syarikat juga adalah rumah dan keluarga, kadangkala lebih penting dari keluarga sebenar.

Menarik juga bila pekerja syarikat sendiri akan guna istilah uchi untuk panggil tempat kerja dan tambah san bila sebut tentang syarikat luar, Toshiba san, Nissan san.

Mungkin ada yang akan kata ni total immersion, complete commitment atau total exploitation. Pada pandangan saya, ini juga boleh kira indoktrinasi moral.

Boleh dikatakan fokus utama syarikat adalah profit-making dan capital accumulation tapi menggunakan model keluarga yang asas iaitu self sacrifice, mutual asisstance, harmonious affection.

Namun adakalanya rakyat asing yang bekerjadi Jepun dimaafkan bila tidak “memahami”.

Karoshi, atau terjemahan literalnya adalah terlebih kerja sampai mati. Undang-undang buruh di Jepun dari tahun 1993 dah tentukan yang kerja lebih 40 jam seminggu perlu dikira sebagai overtime yang melayakkan pekerja dapat upah lebih tinggi daripada kadar biasa.

Namun realitinya masih ramai yang buat ‘service overtime’ walaupun ia bercanggah dengan undang-undang buruh. Malahan masih ketara di sesetengah syarikat yang sengaja ambil kesempatan ke atas pekerja yang inginkan appraisal  bagus.

Orang yang buat unpaid overtime biasanya bekerja dalam range 20 jam seminggu. Apapun ramai juga orang Jepun yang kira paid overtime mereka sebagai keperluan untuk menampung perbelanjaan bulanan, guna duit overtime untuk cover loan rumah dan kos pendidikan. Jadi mereka memang terpaksa kerja overtime.

Walaupun orang Jepun layak untuk cuti 20 hari setahun, majoriti daripada mereka hanya ambil cuti separuh daripada itu (berdasarkan statistik Ministry of Health, Labour and Welfare 2013A). Orang Jepun juga biasa gunakan cuti tahunan untuk cuti sakit kerana bahagian itu tak disebut secara jelas.

Bila kerja lebih-lebih ni dah jadi kebiasaan, satu bilangan signifikan pekerja di Jepun menampakan penat yang kronik, dan memang terlebih kerja sampai mati! Inilah yang dimaksudkan dengan karoshi.

Dalam senarai punca kematian karoshi, yang popular adalah:

1. Sakit jantung
2. Cardiac insufficiency
3. Cerebral or subarachnoid(membrane) haemorrhage
4. Various heart and brain malfunctions

Secara undang-undangnya karoshi  ini sepatutnya dilindungi di bawah Industrial Injury Insurance, tapi secara realitinya sangat susah untuk buktikan karoshi.

Rekod pada tahun 2012 menunjukkan seramai 842 keluarga memohon untuk manfaat kematian tapi pihak berkuasa hanya luluskan 338 tuntutan sebagai kes karoshi, iaitu kadar tuntutan yang lulus hanya dalam 40% (statistik Ministry of Health, Labour and Welfare 2013A).

Kenapa rendah sangat peratusnya? Antara faktor penyumbang adalah keengganan pihak syarikat untuk mendedahkan data penting syarikat mereka.

Antara prosedur untuk memohon death benefits adalah permohonan mesti disertai dengan jadual kerja lengkap pekerja itu sebelum waktu kematian. Tetapi sebahagian syarikat enggan beri akses penuh kerana takut terdedah realiti sebenar waktu bekerja bagi setiap pekerja mereka.

Jadi sebagai cara penyelesaian, pihak pengurusan syarikat akan beri sedikit duit gantirugi kepada keluarga si mati sebagai tanda simpati dan tolong bayar sebahagian kos pengebumian. Siapa yang biasa tengok drama Jepun mungkin akan faham dengan senario begini.

Walaupun di awal-awal dulu karoshi ini banyak berlaku kepada pemandu lori, pekerja imigran di luar bandar, dan pekerja kerajaan, tapi nampaknya trend ini dah makin ketara di kalangan para pengurus SME, top management syarikat di pelbagai industri terutamanya di bahagian pengilangan dan sektor perkhidmatan.

Baca lagi: 19 Tahun Tinggal Di Jepun, Ini Antara Kisah Mistik Yang Saya Alami


Lelaki Ini Terkejut Selepas Bandingkan Realiti Gaji Sebagai ‘Engineer’ Di Jepun Dengan Malaysia

Pekerja di Malaysia undervalued? Baru-baru ni Abang Sabu sengaja cari kerja di Malaysia. Terkejut tengok! Requirements untuk kerja engineer terlalu tinggi dan job scope terlalu luas. Tengok balik gaji yang ditawarkan, cuma RM2,500 sebulan. Tutup dan tengok lagi sekali. Takut tersalah tengok. Ya, memang betul. Gaji RM2,500.

Kawasan kerja di Puchong dimana kos sara hidup yang agak tinggi walaupun di pinggir bandar. Kos pengangkutan, tol, minyak dan parkir pula perlu ditanggung sendiri. Ditambah dengan syarat ‘kena ada kenderaan sendiri’ pula dimana menelan kos sekitar RM300 sebulan.

Kira-kira, bersih selepas tolak kos kenderaan, pengangkutan , cukai, insuran dan KWSP adalah sekitar RM 1,500 sahaja. Belum tolak sewa rumah, makan lagi. Tolak sewa rumah, tinggal dalam RM 1,000.

Lepas itu banding pula kerja engineer yang hampir sama di Jepun. Gaji melebihi RM20,000 sebulan. Kos pengangkutan pula ditanggung syarikat. Gaji bersih yang boleh dikumpul adalah sekitar RM18-19,000 sebulan lepas tolak cukai, insuran dan KWSP.

Sewa rumah sekitar RM2,000-3,000. Bersih selepas tolak sewa rumah, cukai, insurans, KWSP, kos pengangkutan adalah sekitar RM 15,000-17,000 sebulan. Skop kerja lebih kecil, gaji jauh lebih besar.

Persoalannya, adakah gaji di Malaysia underpaid ataupun kerja di Jepun overpaid? Bagi saya rasanya pekerja profesional di Malaysia sangat underpaid. Engineer hanya gah pada nama, bukan pada kewangan.

Ditambah lagi dengan skop kerja pelbagai. Kadang kala macam terlalu ridiculous. Gaji ditawarkan rendah, tapi expectation tinggi. Terlalu ramai rakan-rakan saya yang belajar di Jepun bersama saya yang pulang ke Malaysia terpaksa tukar bidang. Lari keluar daripada bidang engineer.

Setakat yang saya tahu. Gaji paling tinggi engineer grad Jepun boleh dapat sekitar RM 3,500. Dengan kenaikan gaji vs kenaikan sara hidup, ramai yang lari ke bidang customer service. Dengan hanya menggunakan kebolehan berbahasa Jepun, gaji boleh mencecah RM 8,000 sebulan.

Kerja lebih mudah, gaji lebih tinggi. Siapa tak nak kan? Maaf, panjang pulak meroyan. Saya hanyalah slowly mengintai peluang untuk pulang berbakti di tanah air.

Siapa nak kerja Jepun? Basically kena pandai cakap Jepun sebab mereka tak reti bahasa lain selain Jepun. JLPT N2 sudah memadai. Kalau nak kerja illegally ada sahaja. Tapi nanti kena kerah atau tipu tak ada siapa nak back up. Risiko tinggi.

Berdasarkan perkongsian artikel yang dibuat, beliau turut menerima beberapa soalan daripada pihak netizen sekaligus beliau memilih untuk menjawabnya.

Difahamkan beliau membandingkan dengan Jepun kerana beliau sudah berbelas tahun menetap di Jepun serta mahu pulang ke Malaysia. Perbandingan yang dibuat adalah berdasarkan cara hidup sendiri serta tidak membandingkan dengan kos sara hidup yang mewah di Jepun.

Dari segi gaji pekerjaan, perbandingan yang dibuat bukanlah daripada gaji fresh graduate kedua-dua negara sebaliknya membandingkan dari segi skill yang diperlukan sesebuah syarikat.

Selain itu, beliau juga turut menyatakan meskipun terdapat sedikit perbezaan dari segi job scope, namun perbandingan kasar yang dibuat adalah masih dalam bidang engineering.

Sebelum ini penulis iaitu Ahmad Sabri pernah berkongsi mengenai 6 perkara wajib para pembeli harus tahu sebelum mendapatkan kereta di Jepun.

Sebelum Beli Kereta Di Jepun, Ini 6 Perkara Anda Wajib Tahu

Universiti Di Jepun Hasilkan Graduan Pengajian Ninja Pertama


Realiti GDP Malaysia, Perkembangan Ekonomi Dan Rakyat Yang Mengadu ‘Susah’

Semalam diumumkan laporan ekonomi suku kedua (bulan 4-6) Malaysia, di mana ekonomi berkembang sebanyak 5.8% berbanding suku kedua tahun lepas. Boleh baca laporan Bloomberg di sini.

Kalau tanya kepada mana-mana ahli ekonomi tahun lepas, mungkin tidak ada yang akan menjangkakan ekonomi Malaysia berkembang sepesat itu untuk suku kedua tahun ni. Memang hakikatnya kebangkitan semula aktiviti perdagangan dunia sejak bulan 11 tahun lepas menjadikan ekonomi Malaysia yang bergantung kepada perdagangan dunia meningkat pesat.

Secara ringkas, data ekonomi menunjukkan:

1. Yang paling banyak mendorong ekonomi berkembang pesat adalah perbelanjaan rakyat umum. Dan yang paling jelas untuk apa tau? Untuk makanan, di rumah dan di restoran.

2. Ianya didorong disebabkan pekerjaan yang semakin meningkat. Mengambil kira populasi muda yang baru masuk alam berkerja, BNM asalnya menjangkakan kadar pengangguran akan mencecah 3.8% tahun ni. Tapi sekarang ianya serendah 3.4%. Bilangan orang yang berkerja meningkat dengan sangat banyak sejak awal tahun ini. Iaitu peningkatan paling laju dalam masa 5 tahun.

3. Tapi segala perbelanjaan kerajaan masih perlahan. Tidak kiralah dari segi gaji, atau projek / kontrak yang diberikan. Jadi fahamlah kalau mereka yang mencari kerja dengan kerajaan, atau mendapat business dari projek kerajaan, merasakan ekonomi masih perlahan.

4. Yang paling meletup eksport. Gila naik 20%+ sejak awal tahun ni. Dari tahun lepas aku dah cakap Ringgit lemah akan memanfaatkan para pengeksport. Eksport Malaysia naik dengan sangat laju tahun ni, sampai ramai exporter perlu labur dan gandakan peralatan dan kilang mereka.

5. Disebabkan itu jugalah pelaburan oleh sektor swasta berkembang pesat separuh pertama tahun ni. Sebab para pengusaha tengah dapat order yang banyak dan rasa perlu besarkan perniagaan mereka.

6. Dari segi sektor, yang paling seronok masih lagi perkhidmatan. Terutamanya kedai-kedai runcit, pasaraya dan sewaktu dengannya. Perkembangan ekonomi mereka paling power sejak tahun 2012.

7. Yang kedua seronok, sektor pengilangan (manufacturing). Atau senang cerita kilang la. Tak kiralah diorang eksport ke atau jual domestik ke, semua seronok. Tapi bergantung sub-sektor gak. Yang buat kereta contohnya masih tak seronok.

Pertanian? Yang paling kuat sekarang ni getah la. Sebab permintaan untuk sarung tangan getah Malaysia tengah meletup-letup. Kelapa sawit okay gak, tapi lebih sebab tahun lepas ada el nino. Jadi dari segi ‘growth’ tu memang kuat lah tahun ni.

9. Yang masih sakit perlombongan i.e. oil and gas. Oil sebab kita join OPEC dll untuk cap production. Gas sebab ada gas field tutup untuk maintenance. Jadi memang slow sikit.

Macam mana nak kaitkan dengan diri kita sebaga rakyat? Kenapa ada yang ‘tak rasa’ economic growth tu?

Cuba tengok gaji dan side income DIRI KITA. Naik tak dari tahun lepas? Kalau naik tu maksudnya realitinya kita menikmati ‘economic growth’.

Yang buat business pulak cuba tengok balik business sendiri, lagi banyak buat untung tak berbanding tahun lepas? Kalau jatuh, cuba bagi tau sektor apa dan selama ni dapat business dari siapa. Kalau dapat dari kerajaan, memang sakit lah.

Harga barang? Harga barang memang akan sentiasa naik kalau ekonomi lebih pesat. Sebab maksudnya semakin banyak permintaan.

Bila nak nilai ekonomi. Kita nilai pada diri kita sendiri. Atau paling jauh pun kepada ahli keluarga kita.

Tang dibuang kerja tahun lepas seorang. Sedangkan 20 orang yang lain menikmati kenaikan gaji 5%. Kemudian semua memberikan contoh yang seorang tu untuk mengatakan ‘ekonomi tengah merudum’.

Silap-silap yang dibuang kerja tu pun dah dapat kerja baru dengan gaji lagi tinggi.


Realiti Kekayaan Bukan Dilihat Pada Angka Yang Orang Bisnes Sering Terlepas Pandang

Pagi-pagi, berbincang isu berat dengan seorang sifu teknikal FB Ads, Afifi Saidan. Beliau uruskan akaun yang puluh ribu ringgit satu hari, itu baru 1 akaun SATU ORANG.

Sedangkan ada beberapa orang jutawan sanggup bayar beliau ratus ribu ringgit sebagai bonus menjutawankan mereka.

Saya bertanya padanya, “Cip Fifi, aku pelik, kenapa orang sanggup bayar kau sampai ratus ribu untuk SETTING iklan saja?”

Jawab beliau, “Betul, cip (kami saling menggelar diri kami ‘cip’ sebagai ganti nama diri).”

Sambungnya lagi, “Orang cenderung melihat kejayaan dari angka-angka dengan mudah. Nak jadi jutawan, target bajet berapa, tengok nombor itu ini, untuk dapatkan result sekian-sekian. Sedangkan, mereka semua LUPA AKAN ASAS YANG PALING MUDAH: KENAL PELANGGAN.”

Kerana tak kenal pelanggan, seorang pemimpi sanggup bayar juta-juta, untuk dapat puluh juta. Bayar kelas belajar iklan sampai jejak RM80ribu satu hari. Sanggup batalkan cuti, ambil flight dari Paris, dan turun ke Malaysia bayar konsultan urus iklan.

Saya tanya sifu ini, “Cip Fifi, kau rasa, kerja setting iklan ni senang?”

Dia mengangguk, “Memang senang, cuma kenal pelanggan saja, kita dah tahu CARA SETTING ‘suis-suis’ yang betul.”

“Tapi… perkara yang paling aku pecah kepala, bukan pada SETTING ‘suis’, tetapi pada COPYWRITING. Pada ayat Jualan.”

Itulah yang masih menjadi benak fikiran saya selama ini. Saya hairan, ada orang yang sanggup bayar iklan mahal-mahal, tapi, amat alergi bila diajak menulis.

Upah royalti untuk menulis, begitu ciput dibayar di Malaysia. Sedangkan di Barat, bayarannya yang paling eksklusif. Penulis skrip lakon layar mereka, dibayar sama mahal dengan pengarah filem.

Penulis iklan dibayar dengan amaun yang tinggi, PLUS dengan komisen peratus sekian. Ini kerana nilai kejayaan tidak dikira dari angka di depan mata, tetapi di masa depan, GROWTH.

Di Jepun, digajikan beratus orang penulis untuk beribu episod Doraemon, siap ada satu aras bangunan khusus untuk penulis STORYBOARD (Satu tingkat, bukan satu pejabat kecil). Tak kira ada berapa ribu animasi di sana.

Di Pixar, gaji penulis STORI paling mahal dalam setiap produksi animasi. Jawatan sama penting dengan CEO dan CTO.

Tapi, di Malaysia, orang memandang lekeh pada PENULIS, dan kerja menulis seringkali di’out-source’kan. Sedangkan, di tempat lain, tokoh-tokoh usahawan banyak yang menulis.

Menurut Doug Stevenson (sifu saya dalam Story Theater Method), “Ramai tak tahu, Steve Job dan ramai orang penting di Silicon Valley, setiap orang dari mereka telah menjual BERKALI-KALI, bertahun-tahun, berjuta-juta dollar dengan hanya satu STORI.”

Sifu saya, Cip Fifi, menekankan, “Padahal, Robin Sharma dah kata awal-awal dah, “The best business card ever is your own written book.”

Tapi orang tak fikir betapa susahnya kerja-kerja menulis, seperti Story-writing, copywriting, skrip follow-up, skrip perbualan telefon, surat untuk pelanggan, dan lain-lain.”

Orang suka menilai pada angka, ‘profit-centered‘ sampai iklannya berbunyi TERLALU DESPERATE menjual. Nak kejar angka-angka conversion, tapi nak bayar sebuah tulisan dengan harga CIKAI-CIKAI.

Tengok orang lain tunjukkan screenshot bayar iklan sampai dapat juta-juta, tapi mana dia tunjuk apa ayat iklan yang jadikan angka itu.

Kata Sifu lagi, “Padahal, mereka lupa, ayat iklan ini dah macam salesman kot. Ia dah mewakili kita untuk bercakap kesemua info penting, ibarat askar di baris hadapan.”

Manusia, mudah melihat kejayaan dari angka. Tapi tak mahu fikir, macam mana nak mengurus emosi audien.

‘Money-oriented’, adalah permainan orang kaya. Sampai yang miskin sanggup berhutang riba untuk capai minda begini.

Tapi, ‘Human Touch oriented’, adalah permainan orang yang bijak berusaha. Mereka jutawan dengan kata-kata.

Tak percaya? Cuba tengok owner produk atau pemilik bisnes berjaya, tulisannya power-power. Stori mereka pelbagai, tapi misi ‘duit’nya konsisten.

LIKE dan FOLLOW Vocket di Facebook serta Instagram


25 Realiti Kehidupan Di Kuala Lumpur Dari Kaca Mata Jurugambar Jalanan

Agak-agak anda bagaimanakah realiti kehidupan di tengah-tengah ibu negara kita yang gah dengan bangunan pencakar langit. Menerusi gambar-gambar yang telah diambil oleh Chot Touch ini, kita boleh melihat sebahagian kehidupan penduduk di Kuala Lumpur.

Menurut Chot Touch yang sememangnya terkenal di dalam arena fotografi jalanan di Malaysia, dia selalu mengambil gambar di sekitar Kuala Lumpur kerana ia dekat dengan tempat tinggalnya. Tetapi faktor yang lebih penting baginya ialah terlalu banyak subjek dan kisah yang boleh diterokai.

Fotografi jalanan adalah salah satu aliran yang ada di dalam arena fotografi. Jurugambar akan merakam gambar secara sepontan dan tanpa pengaturan subjek gambar. Ia memaparkan kisah sebenar, bukan dibuat-buat.

Jadi, 25 gambar yang telah dikongsikan oleh Chot Touch ini merupakan cerminan kehidupan masyarakat di Kuala Lumpur yang mungkin kita tidak pernah lihat sebelum ini.

Semua gambar di atas ialah milik Chot Touch. Insha Allah saya akan menemubual mentor saya ini tentang fotografi jalanan dengan lebih dalam.


Susah Nak Percaya Tapi Inilah Realiti Yang Membezakan Orang Malaysia Dengan Orang Lain. #5 Buat Kami Ketawa

Ya, kita mampu bertutur bahasa Inggeris dengan lancar. “Our English is quite powderful“.

Ya, kita mampu memiliki rumah besar dan dilengkapi dengan bekalan elektrik dan sumber air (selalu dipotong tanpa sebarang amaran).

Ya, lampu lalu lintas pejalan kaki sentiasa tidak berfungsi 24/7.

Ya, perkhidmatan teksi kita terkenal dengan cas yang mahal kerana meter teksi selalu ‘rosak’ atau ‘tidak tepat’.

Tapi kita kan orang malaysia, kita telah dididik sejak dari kecil untuk hadapi apa jua halangan yang datang. Di bawah kami senaraikan 10 cara untuk menjadikan anda seorang Malaysian yang sejati.

1. Kenali Slang Anda
Fahami bahawa kita mampu bawa bahasa Inggeris ke tahap lebih tinggi. Tambahkan “lah”, “ma”, “hor”, “loh” pada setiap penghujung ayat untuk menyerlahkan lagi jiwa Malaysia. Gunakan “huh” untuk menggantikan “I beg your pardon?”

Untuk menunjukan lagi kepintaran Inggeris anda dari orang lain, rojakkan sahaja dengan apa sahaja bahasa yang anda tahu. Tak perlu shy shy atau paiseh one!

Memanggil seseorang seperti sudah kenal lama.
Memanggil polis yang memberi saman “Abang”
Memanggil pelayan di kedai mamak “Boss”
Memanggil cleaner pejabat “kakak”
Semua kawan lelaki “Bros”
Semua kawan lelaki berbangsa tamil “machas”

2. Makan Makanan Pedas
Sentiasa meminta sambal. Tambahkan cili padi selagi mampu. Tuangkan 2 paket sos cili di antara bun burger. Menidakkan yang sebenarnya anda tengah kepedasan. Sentiasa order makanan yang bertulis “curry” dalam menu. Pantang mengaku kalah dengan icon cili padi yang terdapat di tepi nama makanan, menunjukkan makanan itu extra pedas.

3. Membayar Seperti Orang Tempatan
“Bayar tips” tidak wujud dalam kamus diri. Setiap baki sen yang diterima perlu disimpan kerana kita percaya duit tersebut ada kegunaannya seperti membayar parking kereta mahupun masuk tandas. Kecuali anda ingin mengambil hati wanita, tunjukkan kemurahan hati dengan memberi tips kepada sesiapa sahaja.

4. Tunjukkan Anda Tahu Segala Pengangkutan Awam
Sentiasa memburukkan pengangkutan awam yang terdapat di Malaysia.

Taxi?
“Walao, later I kena raped then you know!”

Bus?
“Eh don’t play play, the aircond always spoil leh! mati kepanasan nanti!”

5. Order Air Minum Like A Boss
Kita tahu orang Malaysia sukakan kopi, Milo dan teh. Kita juga tahu setiap orang mempunyai cita rasa yang berbeza, oleh itu kita mampu hasilkan minuman yang sangat kreatif sehinggakan kita mampu mengalahkan kesedapan Starbucks.

“Kopi O gao sikit!” “Teh O ais limau!” “Kopi C!” “Milo kosong tambah ais!”
Ayat di atas sangat popular jika anda pergi ke kedai mamak/kopitiam. Pernah anda dengar orang order “cappuccino” di kedai mamak? jangan malukan diri anda ok!

6. Gunakan Media Sosial Sepenuhnya
Instagram setiap makanan setiap hari setiap saat. Pastikan rakan-rakan anda tahu apa yang anda makan setiap masa. Gunakan hashtag sepenuhnya #Foodporn #mahal #hotel5bintang #aku #Hashtag #Kau #Panas #YOLO #SWAG

7. Tidak Tahu Malu
Jika anda bekenan dengan barang tertentu, pastikan anda memilikinya dengan harga paling rendah. Senyum dan buat tak tahu malu untuk mendapatkan harga “Best Price”. Pastikan anda bawa pulang sekurang-kurangnya 1 “free-gift”.

8. Menghargai Pemberian Tuhan
Seperti yang kami katakan sebelum ini, lampu lalu lintas pejalan kaki jarang berfungsi. Tapi jangan risau, Tuhan telah berikan kita satu anugerah terhebat.

Anda hanya perlu mengangkat tangan paras kereta dan halakan ke arah pemandu. Mereka akan berhenti untuk memberi laluan kepada anda. Tuhan beri anda tapak tangan, gunkakan ia sebaiknya!

9. Bertanya Soalan Obvious
Malaysian suka bertanya soalan rhetorical 24/7. Jumpa kawan di kedai makan, “hai, tengah makan?”

Jawapan yang bakal diterima
A) Sopan – “hai, ya tengah makan”
B) Sarcastic – “tak lah, aku tengok je makanan ni”

10. Percaya Dengan Tipu Sunat
Jadilah seperti Malaysian. Datang lewat pada mana-mana event yang dijemput. Jika rakan anda telefon bertanyakan lokasi, pastikan anda jawap “on the way” walaupun masa itu anda masih diatas katil. Beri alasan “trafik jam” punca anda lewat. Kawan anda pasti faham. Kenapa? Sebab kita kan orang Malaysia.


10 Tip Sempoi Buat Anda Yang Bakal Ambil ‘Exam’ PTD

Nota Editor: 10 tips sempoi untuk exam PTD ini telah dikongsikan oleh Najihah Abas. Kami kongsikan semula di sini dengan izin daripada penulis. Semoga ia dapat membantu adik-adik yang bakal ambil peperiksaan PTD tak lama lagi.

Sejak dari tahun lepas (dan tahun ni juga), beberapa orang kawan private message aku tanya jika aku boleh share tips untuk exam PTD online. Katanya exam tu 19 Januari 2016 ni.

Nak kata aku bagi tips tu tidaklah juga, tapi ini mungkin boleh bantu korang bayangkan macamana rupa bentuk soalan tu.

Sebab masa zaman aku ambil exam, masih exam bertulis (jawab dalam borang OMR kau!), bukan boleh Google pun. Pakai kalkulator pun tak boleh! Nak menjeling orang sebelah pun jangan haraplah. Kira nasiblah kau “tembak” kena ke tak bila dah buntu tu.

Online exam ni ada pro and cons. Korang ada kelebihan boleh Google (atau minta orang sebelah tolong Google), cuma kekangan masa jelah dan server kadang-kadang bengong sebab ujian dijalankan serentak di seluruh negara. Jadi bertabahlah.

Baiklah (panjangnya mukadimah!), antara tips yang aku boleh kongsi (berdasarkan pengalaman aku) adalah:

1. Korang TAK PAYAH lah beli segala jenis buku-buku yang kononnya ada tips dan soalan-soalan exam PTD tu.

Beda’ah je orang kata. Membazir duit oii. Soalan-soalan tu pun banyak dah lapuk. Kalau tak percaya cuba tanya para PTD yang lain.

2. Soalan exam PTD bukan macam soalan target PMR (sekarang PT3), SPM yang kau boleh beli buku kat kedai tu, pastu pulun siapkan semua soalan mudah-mudahan 70% akan keluar dalam exam. TIDAK SAMA SEKALI.

Range soalan exam PTD sangat meluas, terutama bab Pengetahuan Am tu. Banyak yang boleh ditanya. Kalau tak silap aku, semua soalan adalah berbentuk Objektif. Jadinya kalau tak tau, tembak jelah. Hehe.

3. Bagi Soalan berkaitan Pengetahuan Am, jalan paling singkat adalah dengan banyakkan baca SURAT KHABAR Nasional (Berita Harian, Utusan, NST, The Star) walaupun ada antara korang tak suka nak baca.

Ada yang cadangkan baca buku Pengajian Am STPM tu, kalau korang banyak masa boleh lah baca, lagi bagus.

4. Mula AMBIL TAHU perkembangan semasa negara, contohnya Pelan Transformasi Kerajaan, RMK, ASEAN dan sebagainya.

Jangan tengok bahagian hiburan pulak, dalam exam takde tanya siapa artis yang telah mengharumkan nama negara di peringkat antarabangsa pun. Huhu.

5. Lagi satu, JANGAN baca surat khabar parti berhaluan kiri pulak.

Yelah, kau nak exam PTD maknanya kau ada hati lah nak kerja kerajaan, jadi kena ambil tahu pasal kerajaan lah. Kalau kau asik ikut perkembangan pihak lagi satu, macam mana nak celik hal-hal pasal kerajaan, ye tak?

6. Buat RESEARCH sikit pasal kerajaan, contohnya Kabinet, kementerian-kementerian, menteri-menteri dan sebagainya.

Kiranya semua istilah berkaitan kerajaan dah kena “mesra” dalam diri korang. Alah, Wikipedia kan ada. Klik klik jelah.

7. Soalan PENGETAHUAN AM (masa zaman aku) termasuklah hal-hal berkaitan IT, kewangan, P.Ramlee, sukan, sejarah dan banyaklah lagi. Aku pun tak ingat sangat dah. Tapi 80% memang pasal KERAJAAN MALAYSIA lah.

8. Bagi Soalan Daya Menyelesaikan Masalah (masa zaman aku ramai yang kantoi sebab tak cukup masa nak kira, yelah tak boleh guna kalkulator kot!), pada aku dia lebih kurang macam soalan Matematik sekolah menengah je.

Korang takyah risau, takkan ada soalan kalkulus, sin kos tangen tu semua takde. Soalan dia nampak asas, tapi mencabar minda. Okay nak contoh?

9. Bayangan soalannya lebih kurang macam ni:

“Ali lebih tinggi daripada Abu. Abu pula lebih tinggi dari Ahmad tetapi lebih rendah daripada Halimah. Halimah pula lebih rendah daripada Salim. Siapa yang paling rendah?”

10. Haa senang je kan? Okay aku bagi contoh lagi satu:

“Siti Nurhaliza menaiki kapal terbang dari London untuk pulang ke Malaysia selepas tamat konsert beliau pada jam 0620 (waktu London).

Beliau kemudian transit di Dubai pada jam 0930 (waktu London). Pesawat beliau dijadualkan berlepas lewat satu jam setengah. Pukul berapa Siti Nurhaliza akan tiba di Kuala Lumpur pada waktu Malaysia?”

Jangan risau, semua jawapan dah ada, korang tinggal pilih je A,B,C atau D. Hewhew.

Aku rasa cukuplah tu, aku harap sedikit sebanyak dapat membantu calon-calon exam PTD ni. Korang jangan nervous sangat, pastikan dapat tidur yang cukup (baru sel-sel otak cergas dan berhubung dengan baik).

Pastu kalau korang lulus exam ni, nanti korang kena buat esei dalam BM dan BI pulak masa interview. Tapi kalau tak silap untuk intake 2016 ni, PAC (PTD Assesment Centre) akan diadakan semula.

Bila interview tu, niatkan kalau korang dapat kerja ini nanti adalah kerana Allah dan untuk membantu negara menjadi lebih baik dan sejahtera.

Jangan pulak fikir aku nak kerja gomen sebab bila jadi pegawai senang aku nak korek rahsia-rahsia kerajaan jadi bolehlah aku viralkan nanti dan senanglah nak gulingkan pemimpin yang aku tak suka.

Ataupun ada niat nak kerja gomen sebab nak habiskan duit gomen, selama ni aku tak dapat apa pun daripada gomen. Isyy jangan sesekali fikir cenggitu!

Ingat, Allah tu tahu niat kita. Mudah-mudahan kalau niat kita baik, segalanya akan jadi lebih mudah. Yang penting cuba yang terbaik okay.

Selamat berjaya kepada semua calon! Mungkin anda “Cream of the Cream” yang seterusnya?

Ikhlas, kerana negara.
Najihah
Kakak PTD yang masih hijau

Baca lagi: 16 Tips Yang Anda Kena Tahu Sebelum Berhenti Kerja, Ini Pengalaman Sebenar Seorang Jurutera Yang Kini Suri Rumahtangga Sepenuh Masa

LIKE dan FOLLOW Vocket di Facebook serta Instagram


Ahli Politik Ini Cadang Hukuman Cuci Tandas Buat Golongan ‘Kayangan’ Yang Langgar SOP

Baru-baru ini, isu orang kenamaan, artis dan Instafamous yang sengaja melanggar prosedur operasi standard (SOP) dalam mengekang penularan wabak COVID-19 masih lagi hangat diperkatakan. Mana tidak geramnya hati apabila melihat mereka sengaja mempamerkan momen-momen indah mereka semasa merentas negeri di media sosial.

Berikutan tidak berpuas hati dengan tindakan golongan ‘kayangan’ itu, Ketua Biro MCA Penyelarasan Hal Ehwal Kerajaan, Michael Tay Chee Boon tampil mengusulkan cadangan di mana golongan ini wajar dikenakan hukuman melakukan kerja-kerja amal seperti menyapu sampah-sarap di kawasan awam atau membersihkan tandas awam.

“Hukuman ini wajar dilaksanakan untuk memberikan pengajaran di atas kedegilan mereka yang sengaja melanggar SOP. Mereka berduit dan membayar kompaun pastinya bukan satu masalah bagi mereka.

“Jadi, selain dikompaun, mungkin mereka akan serik sekiranya didenda dengan cara melakukan kerja amal khidmat masyarakat,” ujar Michael seperti yang dilaporkan akhbar Harian Metro.

Beliau juga berkata, golongan kayangan telah menunjukkan contoh yang tidak baik setelah segala perbuatan melanggar SOP yang mereka lakukan dimuat naik di media sosial sehingga mencetuskan kemarahan netizen.

“Tolong faham dan peka dengan sensitiviti rakyat biasa. Mereka juga ada keperluan merentas negeri tetapi tidak dapat bertindak sedemikian disebabkan tidak mampu bayar kompaun.

“Pihak berkuasa juga diminta tidak berlembut hati dengan mereka kerana saya rasa tidak perlu wujudnya SOP ‘dua darjat’ yang berbeza untuk golongan ‘kayangan’ dan rakyat biasa,” tegas beliau lagi.

Berharap golongan ‘kayangan’ ini segera sedar dan tepati janji untuk menjadi contoh individu berpengaruh atau Influencer yang terbaik buat para pengikut serta peminat mereka.

Tidak pakai pelitup muka semasa hasilkan konten, Instafamous dikompaun RM1,500.

Tidak Pakai Pelitup Muka Hasilkan Konten, ‘Instafamous’ Ini Dikompaun RM1,500

Instafamous Didakwa Sanggup Aniaya Artis Dan Anak Yatim Demi ‘Marketing’ Produk ?

Langgar SOP Dan Terpalit Kontroversi, Swarovski Sahkan Tamat Kolaborasi Dengan Neelofa


Realiti Sebenar Di Sebalik Kisah ‘Viral’ Perkahwinan Pemuda Malaysia Dan Gadis Turki

Dua tiga hari lepas, Sinar Harian telah menyiarkan satu berita bertajuk ‘Ini Syaratnya Berkahwin Gadis Turki’ yang ditulis oleh saudara Muhamad Nur Thaqib Shaker. Ia berkisar tentang perkahwinan antara lelaki Malaysia dan wanita Turki.

Memang bagus artikel yang telah beliau tulis. Beliau cuba memperkenalkan dan mengenengahkan budaya pernikahan antara 2 negara iaitu Malaysia dan Turki.

Bila saya baca di ruangan komen di Facebook, ada segelintir rakyat Malaysia yang mengatakan saudara Said Imaddudeen itu seperti anak tanggang kerana meninggalkan ibu bapanya, tidak mahu menyara keluarga di Malaysialah, dan ada banyak lagi komen yang ditulis seakan-akan begitu mengenali latar belakang saudara Said Imaddudeen dan keluarganya. Memang pelik, tapi itulah hakikatnya.

Bukan setakat itu saja, ada pula MEDIA yang suka buat gosip-gosip sensasi turut tumpang sekaki nak dapatkan trafik yang lebih banyak ke laman web mereka dengan menulis tajuk dan isi kandungan yang jauh berbeza berbanding apa yang cuba disampaikan di dalam artikel asal. Dalam erti kata lain menyiarkan artikel ‘misleading’.

Ditambah lagi sebagaimana yang kita tahu, sebilangan rakyat Malaysia hanya baca tajuk sahaja pun dah mula buat pelbagai persepsi yang kurang enak didengar.

Semuanya berpunca daripada media, kaki gosip, kaki viral dll yang memang TIDAK BERETIKA dalam menyampaikan berita yang SAHIH.

Daripada artikel saudara Thaqib Shaker tersebut, kebanyakan kita sudah pun tahu tentang kisah bibit-bibit percintaan antara jejaka Malaysia dan gadis Turki ini secara umum. Tetapi ramai yang tidak tahu liku-liku perjuangan di sebalik kisah cinta antara 2 benua ni.

Sebagai seorang junior bermula sejak di sekolah rendah dan menjadi sahabat karib kepada Said semasa di Turki, saya ingin kongsi bagaimana CEO Jejak Uthmaniyyah Tour & Consultancy, Said Imaddudeen ini berusaha sehingga berjaya menambat hati Ayşe (Ai-she) seorang gadis Turki tinggi lampai.

Kali pertama Said berkawan dengan saudara-saudara daripada Turki adalah semasa beliau belajar di Syria. Dari sini beliau berasa senang untuk bersahabat dengan rakan-rakan Turki berbanding rakan daripada negara lain.

Minat beliau terhadap Turki semakin bertambah apabila Said mula terlibat dengan GPTD pada zaman matrikulasinya di U.I.A.P.J. (Universiti Islam Antarabangsa Petaling Jaya).

Said dan rakan sekumpulanya telah diberikan tugasan untuk mengkaji tentang Sultan Muhammad Al-Fatih. Kajian demi kajian yang dibuat membawa kepada penemuan yang sangat menarik berkenaan hubungan di antara Kerajaan Uthmaniyyah di Turki dan Kerajaan Melayu di Tanah Melayu pada suatu ketika dahulu.

Bukan setakat itu sahaja, kehebatan dan kemajuan yang dikecapi Kerajaan Uthmaniyyah yang meliputi pelbagai bidang juga membuatkan Said kagum dengan sejarah dan kebudayaan Uthmaniyyah.

Minat ini membuatkan beliau bermusafir ke Turki selepas tamat pengajian di UIA Kuantan pada tahun 2012. Niat beliau untuk mencuba nasib di negara ini dengan berbekalkan keberanian, pengalaman berniaga dan wang saku yang cukup-cukup sahaja pada penghujung tahun 2012.

“Perjalanan untuk berkenalan sehingga dapat menikahi Ayşe (Ai-she)
bukanlah satu perjalanan yang mudah.” – Said Imaddudeen.

Sebelum beliau bertemu dengan Ayşe pada tahun 2015, Said pernah diperkenalkan dengan beberapa orang gadis Turki yang lain namun kerana tiada keserasian ia tidak diteruskan.

Mengikut Said, masyarakat Turki pada umumnya tidak ada masalah dari segi menerima menantu daripada kalangan bangsa asing, tidak ada diskriminasi yang ditunjukkan.

Ia mungkin kerana mereka adalah bangsa yang sudah lama memerintah dengan ‘soft-power’ dan mengamalkan perkahwinan berlainan bangsa dalam kalangan para Sultan.

Tidak ada diskriminasi terhadap mana-mana bangsa walaupun dari dunia ke-3. Ramai sahaja yang berkahwinan dengan bangsa Afrika, Nusantara, Rusia, Arab India dll di Turki ini.

Malahan dalam Sejarah Tanah Melayu, dikatakan ada 2 kali wanita terhormat dari Istana telah dihantar ke Tanah Melayu untuk berkahwin dengan Sultan di Tanah Melayu.

Yang pertama, pada zaman Sultan Muhammad Al-Fatih (sekitar tahun 1400-1500) dan yang kedua pada zaman Sultan Abdul Majid (Sekitar tahun 1800-1900).

Jadi tidak pelik untuk  saya katakan, hubungan Turki-Melayu ada keserasian tertentu yang membuatkan 2 bangsa ini senang untuk saling berurusan.

Mendengar dan melihat sendiri daripada pengalaman Said, wanita Turki (kebanyakannya) mempunyai karakter yang dominan. Mereka akan menunjukkan rasa cinta dan rasa cemburu secara terbuka. Tiada berlapik-lapik macam gadis kita. Huhuhu.

Bagi yang sedang bercinta dengan gadis Turki, jangan sesekali ‘add’ wanita lain di Facebook, Instagram atau mana-mana aplikasi media sosial anda, kerana anda hanya mencari nahas kalau berbuat begitu. Hahaha.

Jika anda lihat di Facebook dan Instagram, jarang sekali gadis-gadis Turki kebanyakannya (bukan semua) membuat profile mereka bebas (public) untuk dilihat atau di ‘stalk’ orang awam. Rata-ratanya adalah ‘private’ dan hanya untuk kenalan terdekat.

Gadis Turki juga akan mempersoalkan tindakan-tindakan anda yang mereka rasakan tidak sesuai dengan keadaan atau logik mereka. Jadi pastikan anda pandai berhujah dan mampu bersabar apabila di ‘soal-siasat’. Hahaha.

Sepertimana gadis-gadis di Malaysia, kebanyakan gadis di Turki juga sangat mementingkan penampilan, baju, tudung dan seluar semuanya akan digosok dengan seterika sebelum keluar dari rumah. Kebersihan rumah adalah antara perkara paling penting bagi mereka.

Mengemas rumah adalah aktiviti harian yang perlu dilakukan. Mengelap lantai menggunakan tangan adalah perkara biasa.

Jadi kalau anda takut untuk bernikah dengan gadis Turki kerana mereka tidak mungkin boleh membuat kerja-kerja rumah seperti ibu-ibu kita, tak usahlah bimbang sebabnya mereka sanggup melakukan ‘extra effort’ untuk kebersihan rumah.

Cukuplah untuk tips dan gambaran bagaimana menambat hati gadis-gadis Turki yang sememangnya cantik. Namun, selepas menambat hati mereka, proses untuk berkahwin memang nampak ringkas tetapi tidak semudah yang kita fikirkan.

Jika budaya di Malaysia, kebanyakan pihak lelaki perlu bertandang dan berjumpa dengan ibu bapa di pihak perempuan untuk berkenalan (ta’aruf) dan seterusnya proses meminang dan diakhiri dengan bernikah.

Di Turki pun lebih kurang juga. Ada tata-tertib mereka tersendiri seperti proses Söz (Janji), Nişan (Bertunang) dan Nikah (Nikah). Di sini, masyarakat Turki mengamalkan majlis-majlis tertentu seperti :

1. Majlis untuk Nişan yang dihadiri keluarga rapat sahaja.
2. Kına Gecesi (Malam Berinai) yang dihadiri oleh kaum perempuan sahaja.
3. Nikah Meclisi (Majlis Akad Nikah Syar’i & Sivil),
4. Düğün (Majlis Resepsi).

Perbelanjaan majlis-majlis ini selalunya akan ditanggung oleh ibu-bapa pengantin. Jemputan ke majlis-majlis ini adalah terhad kepada individu-individu yang dijemput sahaja (STRICTLY) yang selalunya tidak lebih 100-150 orang dalam satu majlis.

Dalam majlis-majlis yang disebut, hanya Dügün sahaja tetamu akan dijamu dengan makanan berat. Untuk majlis lain selalunya tetamu akan dijamu dengan air jus dan kekacang atau kuih-muih.

Persiapan Sebelum Bernikah Dengan Gadis Turki

Ini yang saya nak anda faham. Sebelum berkahwin, bakal pengantin lelaki perlu menyediakan rumah dengan perkakas-perkakas lengkap, kerana masyarakat Turki adalah bangsa yang ‘proper’ di mana mereka mahu semuanya tersedia dahulu.

Hantaran kahwin juga selalunya adalah berupa perkakas-perkakas rumah, pakaian untuk pengantin baru berhias, pinggan mangkuk, alat-alatan dan barang dapur dan juga di bilik tidur. Semuanya mesti lengkap. Noktah.

Selain itu, antara yang disyaratkan oleh keluarga Turki jika bakal pengantin adalah warga asing – anda perlu bermastautin di Turki. Meskipun begitu ia masih bergantung kepada budi bicara keluarga masing-masing.

Faktor ini disebabkan hubungan kekeluargaan yang amat rapat dalam kalangan adik-beradik. Jadi, agak sukar untuk ibu bapa berjauhan dengan anak-anak mereka walaupun sudah berkahwin. Dalam sebulan itu pastinya akan adalah perjumpaan dengan keluarga bersama sama ada 2 atau 3 kali.

Berkenaan mahar pula, selalunya maharnya adalah sekitar 5 ke 6 utas gelang emas seberat 20 ke 30 gram untuk setiap gelang. Jadi, siapa kata murah? Huhuhu. Namun ada sahaja keluarga yang tidak menetapkan syarat khas seperti ini untuk pengantin lelaki. Semuanya bergantung kepada penerimaan keluarga perempuan kepada keluarga lelaki.

Jika baik akhlak anda dan pandai menawan hati keluarga mertua, anda mungkin juga bernasib baik seperti saudara Said.

Paling penting sekali selepas menambat hati gadis Turki, anda perlu berusaha keras menambat hati bakal ibu dan ayah mertua dengan segala cara yang mampu anda lakukan.

Semoga Berjaya Guys!
Shafiq Shafie
Ankara, Türkiye


Realiti Sebenar Tandas Awam Di India Dan China

Filem ‘Toilet: Ek Prem Katha’ di Netflix baru-baru ini boleh dikatakan sebagai sebuah filem yang bertujuan untuk membuka mata masyarakat di India untuk lebih prihatin mengenai keperluan wanita di sana. Ini kerana masih terdapat beberapa kelompok masyarakat yang masih memegang kepada kepercayaan untuk tidak membina tandas di rumah dan tiada pilihan lain buat mereka selain daripada melepaskan hajat di padang atau belukar yang jauh dari rumah.

Terbaharu, menerusi perkongsian seorang pengguna di Facebook yang dikenali sebagai Azwadi Kamarudin mengenai realiti keadaan toilet di beberapa buah wilayah negara India dan China yang pernah dikunjungi olehnya.

Sepanjang pengalaman beliau mengembara, 3 bandar di China dan 1 bandar di India ini ternyata memiliki fasiliti awam mungkin agak kurang selesa buat sesetengah pelancong. Berikut kami kongsikan pengalaman beliau.

Ketika sedang asyik mencari sudut terbaik gambar Three Pagodas di Dali, Yunnan, aku terperasan seseorang sedang menyelinap di celah-celah pokok di sebuah taman yang indah.

Aku perhatikan seorang wanita tua menoleh kiri kanan cuba menyembunyikan aktiviti sihat beliau seraya duduk mencangkung. Adoi, dia melabur la tu. Potong betul orang khusyuk ambil gambar pagoda ni. Jadi, hati-hati kalau nak berjalan kat taman-taman di sana kawan-kawan. Jalan biar menunduk tawadduk. Tersalah jalan, terpijak sesuatu, naya.

Bandar Kunming ni agak besar dan maju. Jadi dari Dali, aku dan rakan-rakan mengambil keretapi menuju ke bandar Kunming. Jam menunjukkan pukul 5 pagi ketika keretapi tersebut berhenti di terminal terakhir. Masing-masing seronok menghembuskan wap yang keluar dari mulut kerana cuaca terlalu sejuk pada awal pagi.

“Jom kita cari hotel”, ajak Syahreen ketua kembara kami.

“Eh jap, aku nak terkucil”, celah seorang rakan kembara kami, Fuad. Aku dan beberapa yang lain mengiyakan kata Fuad dan mengikut belakang beliau kerana semua orang pun sedang menahan diri untuk qadha hajat.

Tiada kedai yang buka. Pagi masih kelam. Hotel yang berdekatan pula tidak menyediakan tandas di kawasan lobi.

“Wadi, ada public toilet kat hujung jalan sana,” kata Syahreen.

“Dah sudah ke Syahreen?” tanyaku kepada Syahreen.

Aku dah agak. Cuma tak expect pulak bandar sebesar dan semaju Kunming pun tandas dia takleh pakai. Ya, sebelah tempat urinal, ada manusia sedang melabur seorang dua. Tandas tanpa pintu! Apa ke gila? Aku terus keluar, tak jadi melepaskan hajat.

Kami menaiki bas untuk pulang dari Songpan sebuah daerah berdekatan dengan Jiuzhaighou ke Sichuan. Beberapa jam perjalanan, bas berhenti rehat di sebuah hentian. Masing-masing terburu-buru ke tandas.

“Macam mana?” tanyaku kepada Abang Aziz.

“Tengok sendirilah Di”, jawapan Abang Aziz penuh tanda tanya walau dalam hati sudah dapat mengagak.

Benar. Tandas tanpa pintu. Dinding kiri kanan hanya separas dada. Masing-masing warga tempatan sedang melabur di situ. Geli. Aku beredar. Namun ada yang lebih teruk daripada ini kawan-kawan. Semasa di Songpan, tandasnya cukup tidak berselindung. Anda boleh melihat bagaimana hasil tinja anda jatuh ke tanah dan kumbahan di bawah. Natural.

Sepanjang di Ahmedabad, hanya sekali dua melihat manusia menghadap dinding dan melakukan aktiviti sihat ini. Maklumlah aku pun hanya berkitar di kawasan bandar dan tidak di kampung. Masih ok.

Namun, mendengar dan membaca mengenai aktiviti ini di wilayah lain di India, nyata meloyakan tekak. Harap tidak bertemu di masa hadapan.

Beliau mengakhiri perkongsian ini dengan harapan agar China dan India juga akan menikmati perubahan pada masa akan datang memandangkan Malaysia suatu masa dahulu juga mempunyai segelinitir masyarakat yang melepaskan hajat di kawasan-akawasan terbuka. Namun lama-kelamaan, mengikut peredaran zaman dan peningkatan taraf pendidikan serta kesedaran membuatkan golongan ini turut sedar mengenai isu kebersihan.

Beliau turut berpesan agar orang ramai menikmati keindahan yang tersaji di China dan India yang sememangnya terkenal dengan keunikan budaya.


Realiti Sebenar Usahawan Yang Jarang Anda Lihat Di Media Sosial

Seperti sudah menjadi trend buat para usahawan yang sudah berjaya atau bergelar jutawan menunjukkan kemewahan mereka serta betapa mudahnya bergelar seorang usahawan. Dalam pada itu, tidak ramai yang tidak memaparkan betapa sukarnya untuk sampai ke puncak kejayaan. Video berdurasi 100 saat ini bakal memberi gambaran buat anda mengenai realiti sebenar seorang usahawan.


realme 10 Dilancarkan Secara Rasmi Di Malaysia Dengan Harga Di Bawah RM1,000

realme kembali lagi dengan penawaran kemas kini peranti entry level mereka buat pasaran Malaysia hari ini. realme 10 kini dilancarkan secara rasmi dengan pelbagai ciri terbaharu dan lebih berkuasa menerusinya.

Model ini menjadi pilihan buat mereka yang hanya mahu menggunakannya bagi menyelesaikan sejumlah tugasan harian dengan lancar dan tidak kisah dengan rangkaian 5G. Ketahui spesifikasi lanjut menerusi artikel di bawah.

realme 10 4G ini dilengkapi skrin 6.4-inci AMOLED bersama sokongan refresh rate 90Hz. Model ini dijana dengan cip pemprosesan MediaTek Helio G99 dengan memori 8GB RAM dan juga storan dalaman mencapai 256GB.

Dari segi rekaan, ia masih mengekalkan ciri kompak bersama kemasan yang minimalis. Terdapat sokongan dwi sim yang memudahkan anda menggunakan dua nombor telefon untuk berkomunikasi. Sisi belah kanan turut hadir dengan ciri pengimbas cap jari bagi tujuan sekuriti.

Dari segi fotografi, model ini hadir dengan kamera utama 50MP + 2MP (B&W) yang diikuti kamera swafoto 16MP. realme 10 membolehkan anda merakam video dengan resolusi 1080/30fps pada kedua-dua kamera. Kamera juga menyokong AI dan HDR terbina bagi membolehkan gambar diambil tampak cantik.

Menariknya, peranti ini dibekalkan bateri sebesar 5,000mAh yang mana menyokong pengecasan pantas 33W menerusi sambungan USB-C. Selain itu, peranti ini menjalankan perisian antara muka Realme UI 3.0 berasaskan Android 12.

Di Malaysia, para peminat boleh dapatkan pada harga RM999 menerusi Shopee, Lazada dan pengedar rasmi di luar sana. Selain itu, mereka yang membuat pra-tempahan daripada 14 Februari sehingga 16 Februari juga berpeluang menerima realme Band 2 secara percuma.


realme 11 Pro Dengan Kamera 200 Megapixel OIS Bakal Ditawarkan Tidak Lama Lagi

realme pada dua minggu lalu telah memperkenalkan barisan siri realme 11 di China. Para peminat tempatan mungkin tertanya-tanya jika kalau peranti ini bakal dipasarkan dalam pasaran tempatan.

realme mengesahkan bakal melancarkan  siri realme 11 Pro buat pasaran Malaysia. Barisan peranti ini mencuri perhatian kerana lengkap dengan spesifikasi yang mantap lebih-lebih lagi pada bahagian kameranya.

Antara perkara menarik yang anda patut ketahui berkenaan realme 11 Pro+ adalah penawaran lensa 200MP dengan sensor ISOCELL HP3 bersama sokongan ciri penstabilan OIS. Malah, model ini mampu untuk zoom lossless sehingga 4X menjadikan kualiti gambar lebih jelas walaupun telah dizum.

Selain itu, peranti ini menyokong pengecasan pantas 100W dengan bekalan bateri sebesar 5,000mAh. Siri ini juga bakal menjalankan realme UI 4.0 berasaskan Android 13.

Bagaimanapun, tidak dapat dipastikan sama ada spesifikasi yang bakal ditawarkan di Malaysia sama dengan varian di China atau pun berbeza. Sama-sama kita nantikan pelancaran rasmi yang bakal berlangsung tidak lama lagi.


Realme 2 Pro Berjaya Menjadi Model Terlaris Di Shopee Sempena Jualan 12.12

Siapa sangka jenama yang baru saja memasuki pasaran Malaysia seawal November lalu sudah berjaya menempa nama serta mencipta sejarah dalam sejarah penjualan Shopee.

Rekaannya yang seakaan telefon pintar flagship serta spesifikasinya yang memukau antara yang membukan model ini menjadi pilihan ramai. Dengan saiz skrin 6.3-inci Full HD, Realme 2 Pro turut dikuasakan dengan processor Snapdragon 660.

Apa yang membuatkan orang ramai teruja mengenai model ini adalah spesifikasi yang ditawarkan dengan penawaran RAM 8GB beserta 128 GB ruang storan. Nak tahu apa lebih best? Model ini boleh didapati dengan promosi bersempena jualan 12.12 ini dengan harga dibawah paras RM1,000.

Melihat kepada kejayaan model Realme 2 Pro, tidak mengejutkan sekiranya Realme Malaysia bakal mengeluarkan lebih banyak lagi model dibawah jenama Realme bagi memenuhi permintaan pengguna yang mahukan telefon pintar berspesifikasi tinggi dengan harga berbaloi.

#RealDeal. Nak dapatkan handphone power 8GB RAM + 128GB Storage? Jom tonton video ini.


Realme 3 Mula Dijual Di Malaysia Dengan Harga RM599

Jenama yang semakin meningkat di Malaysia iaitu Realme baru-baru ini telah melancarkan telefon pintar kelas pertengahan mereka, Realme 3. Berbekalkan slogan ‘Proud To Be Young’, telefon pintar ini dikhaskan buat mereka yang mahu mendapatkan telefon pintar dengan harga berbaloi berdasarkan spesifikasi yang menarik.

Dari segi spesifikasi, Realme 3 hadir dengan processor Mediatek MT6771 Helio P60 beserta 3GB RAM. Ruang storan bagi model ini pula 32GB. Penawaran skrin 6.22-inci pastinya memberi kepuasan berganda buat para pengguna.

Menariknya, model ini hadir dengan kapasiti bateri yang besar iaitu 4230mAh serta dibantu dengan teknologi penjimatan bateri. Dalam erti kata lain, anda berpeluang menggunakan Realme 3 tanpa risau mengenai bateri untuk kegunaan seharian.

Material yang digunakan pada model ini iaitu Gradient Unibody secara tidak langsung berjaya membuatkan model ini sedap dipegang serta tampak premium. Dari segi kamera, Realme disertakan dua lensa pada bahagian belakang merangkumi 13-megapixel dan 2-megapixel.

Dari segi harga, Realme 3 mula ditawarkan pada serendah RM599 sahaja dan ditawarkan melalui tiga warna menarik. Anda boleh klik disini untuk mendapatkannya.


Realme 3 Pro dan C2 Dilancarkan Untuk Pasaran Malaysia

Jenama yang semakin meningkat naik ketika ini iaitu Realme baru-baru ini telah melancarkan dua telefon pintar terbaru mereka iaitu Realme 3 Pro dan Realme C2.

Realme 3 Pro hadir dengan rekaan yang premium dan menarik namun ditawarkan dengan harga yang berpatutan. Dari segi spesifikasi, Realme 3 Pro disertakan dengan skrin 6.3-inci FHD+.

Processor yang digunakan pada model ini adalah Snapdragon 710, 6GB RAM dan hadir dengan saiz storan 128GB. Menairknya, model ini turut disokong oleh pengecasan pantas VOOC 3.0 bagi mengecas bateri 4045mAh dengan pantas.

Realme C2 disasarkan buat mereka yang mahu mendapatkan telefon pintar dengan budget yang tidak besar berdasarkan tanda harganya. Model ini dilengkapi dengan processor Helio P22 beserta 2/3 RAM melalui dua variasi model yang ditawarkan. Skrin yang disertakan adalah bersaiz 6.1-inci.

Tidak hanya menawarkan spesifikasi yang menarik, Realme 3 Pro ini turut dilengkapkan dengan dwi-kamera 16-megapixel dan 5-megapixel. Antara fungsi menarik yang ditawarkan adalah Ultra HD 64-megapixel serta nightmode. Buat anda yang gemar swafoto ini mungkin telefon pintar pilihan anda dengan penyertaan kamera 25-megapixel.

Realme 3 Pro menggunakan skrin bersaiz 6.3-inci FHD+, dijana cip Snapdragon 710, memori dalam pilihan sehingga 6GB RAM, dan storan sehingga 128GB. Ia turut dilengkapi bateri berkapasiti 4045mAh yang boleh dicas pantas melalui sokongan pengecasan pantas VOOC 3.0.

Ia turut dilengkapi dwi-kamera belakang gabungan 16MP + 5MP yang menawarkan sokongan rakaman gambar sangat cantik, termasuk pada mod 64MP Ultra HD, serta rakaman gambar malam yang cantik. Untuk rakaman swafoto, ia menyertakan kamera 25-megapixel.

Dari segi harga, Realme berjaya menawarkan harga yang berpatutan untuk kesemua pengguna dimana Realme 3 Pro ditawarkan pada harga bermula daripada RM899 manakala Realme C2 dijual pada harga RM429.


Realme 5 Dilancarkan Di Malaysia Dengan Harga Serendah RM599

Selepas berjaya melancarkan Realme 3 dan 3 Pro beberapa bulan dahulu, Realme pada kali ini kembali lagi dengan melancarkan telefon pintar mampu milik dengan spesifikasi lebih menarik melalui model Realme 5 dan 5 Pro.

Menerusi model Realme 5 dan Realme 5 Pro, model ini hadir dengan processor yang lebih berkuasa dimana Realme 5 dilengkapi dengan Snapdragon 665 AIE manakala Realme 5 Pro hadir dengan processor Snapdragon 712 AIE.

Saiz skrin yang disertakan pada Realme 5 adalah 6.5-inci manakala Realme 5 Pro adalah 6.3-inci. Dari segi RAM, Realme 5 hadir dengan RAM 3GB dan ruang storan 64GB manakala model dengan spesifikasi tinggi dilengkapi dengan RAM 4GB dan ruang storan 128GB.

Buat anda yang mahu mendapatkan model dengan spesifikasi lebih hebat, pastinya Realme 5 Pro menjadi pilihan. Penyertaan RAM 8GB dan 128 GB ruang storan pastinya memudahkan kerja seharian anda.

Realme 5 dilengkapi dengan kapasiti bateri 4,035mAh manakala Realme 5 Pro hadir dengan kapasiti bateri 5,000mAh. Sokongan pengecasan pantas VOOC 3.0 20W membolehkan anda mengecas dalam tempoh yang lebih singkat.

Apa yang membuatkan model ini menarik adalah penyertaan empat kamera pada bahagian belakang dengan lensa utama 48-megapixel. Penyertaan kamera hadapan 16-megapixel daripada Sony ini pastinya memberi imej yang terbaik disetiap gambar yang diambil.

Dari segi harga, Realme 5 mula dijual dengan harga serendah RM599 manakala Realme 5 Pro ditawarkan pada harga RM1,099. Realme 5 sedia untuk didapatkan di Lazada seawal 10 Oktober manakala Realme 5 Pro pada 17 Oktober ini di Lazada. Sekiranya anda mahu mendapatkan telefon pintar mampu milik dengan spesifikasi hebat, Realme 5 dan 5 Pro antara yang berbaloi untuk didapatkan.

Kami kongsikan kepada anda beberapa artikel berkaitan jenama Realme yang menjadi pilihan ramai. Klik pautan dibawah untuk maklumat lanjut.

Realme 3 Pro dan C2 Dilancarkan Untuk Pasaran Malaysia

Realme 3 Mula Dijual Di Malaysia Dengan Harga RM599

Realme Malaysia dan Lazada Jalin Kerjasama Sempena Super Brand Day


Realme 5s Dilancarkan Secara Rasmi Di Malaysia Dengan Harga RM799

Sejak mula diperkenalkan, jenama Realme sememangnya konsisten dalam menawarkan telefon pintar dengan spesifikasi berbaloi serta mampu milik.

Pada kali ini, Realme sekali lagi mengulangi skrip yang sama dengan memperkenalkan model Realme 5s. Sekali pandang, Realme 5s hadir dengan rekaan yang mirip dengan Realme 5 walau bagaimanapun model terbaru ini hadir dengan keupayaan kamera yang lebih baik.

Berdasarkan spesifikasi, Realme 5 dilengkapi dengan skrin 6.5-inci IPS LCD, processor Snapdragon 665 serta dipadankan dengan RAM 4GB dan 128 GB ruang storan.

Meskipun hadir dengan harga mampu milik, model ini turut menyediakan sebanyak empat kamera pada bahagian belakang yang terdiri daripada lensa 48-megapixel, 8-megapixel ultrawide, 2-mgapixel makro dan 2-megapixel lagi untuk lensa keempat. Kamera hadapan model ini turut dilengkapi dengan lensa 13-megapixel. Lebih menarik, model ini turut disertakan dengan kapasiti bateri yang besar iaitu 5000mAh.

Realme 5s kini sedia untuk didapatkan di semua rangkaian rasmi Realme dengan harga serendah RM799. Berdasarkan harga yang ditawarkan, jelas Realme sekali lagi berjaya menawarkan telefon pintar yang berbaloi buat orang ramai.

Ketahui juga 5 telefon pintar berbaloi untuk anda dapatkan sempena jualan 12.12. Turut dikongsikan, ura-ura Apple iPhone 9 yang bakal ditawarkan dengan harga tidak sampai RM2,000. Ketahui lebih lanjut dengan klik pautan di bawah.

5 Telefon Pintar Berbaloi Untuk Anda Dapatkan Sempena Jualan 12.12

Apple iPhone 9 Bakal Dijual Dengan Harga Tidak Sampai RM2,000?


Ahli Politik Ini Mengamuk, Marah Parti Bawa Imej Islam ‘Pakai Kopiah’ Tetapi Suka Fitnah

Mohd Sany Hamzan, ahli parlimen Pakatan Harapan yang berjaya memenangi kerusi Hulu Langat pada Pilihan Raya Umum Ke-15 yang lalu menyuarakan rasa marah beliau dengan sikap beberapa parti lawan yang membawa imej agama Islam tetapi menggunakan fitnah sebagai senjata untuk memenangi PRU15 yang lalu.

Beliau yang bertanding enam penjuru di kerusi Hulu Langat menyuarakan rasa isi hati beliau pada sidang DUN Negeri Selangor yang berlangsung semalam. Dalam kenyataan beliau, Sany memberitahu bahawa mereka yang memenangi pilihan raya yang lalu, menang disebabkan fitnah.

“Yang menang pilihan raya ini, menang sebab fitnah. Fitnah ini, bukan malam, siang hari fitnah ni. Kata kita Pakatan Harapan, komunis, kita nak gubal pelembagaan, kita anti raja, kita anti melayu, kita anti islam.

Mampos lah @PASPusat lepas ni dlm parlimen tgok apa diorang jawab..yb @SanyHamzan masuk parlimen nnt woi..bubuh padu2! pic.twitter.com/FnWnTK8Yu9

— MIKH🔺IL_13 i am 🦁 (@mikhail_1313) November 23, 2022

“Ni Selangor ni, 15 tahun pakatan harapan perintah, ada raja, ada melayu, ada masjid, ada tazkirah, ada usrah, ada, ada, ada, ada, ada, ada. Semua ada!” Katanya.

“Kali ini memang saya marah betul lah, yang menang ni macam mana, yang menang disebabkan fitnah, islam melarang amalan fitnah ni. Bila kena ke orang, dia ada ayat dia. bila Kena ke dia, semua haram, semua halal.

“Saya nak minta parti ni kalau boleh diharamkan lah dalam Malaysia ni. Sebab bawa rosak, dia penunggang, dia penjual, dia pengkhianat, kepada agama Islam dalam negara kita ini,” katanya.

Klip yang dimuat naik di laman Twitter itu tular dengan kebanyakkan netizen bersetuju dengan pandangan beliau.

Sejak PRU15 tamat, episod politik negara kian parah apabila segelintir remaja menggunakan aplikasi media sosial untuk membawa dakyah jahat yang berniat untuk melagakan antara kaum. Manakala segelintir pengguna maya pula sengaja membangkitkan sejarah 13 Mei untuk menakut-nakutkan rakyat Malaysia.

Untuk rekod, Mohd Sany Hamzan yang mewakili PH dari parti Amanah berjaya menewaskan lawannya dengan majoriti 14,896. Beliau menewaskan Datuk Dr. Mohd. Radzi Abd. Latif (PN), Datuk Johan Abd. Aziz (BN), Markiman Kobiran (GTA), Datuk Abdul Rahman Jaafar (Warisan) dan Dr. Mohamed Mustafa (Bebas).


realme 6 Hadir Dengan 8GB RAM Pada Harga RM1199

realme Malaysia hari ini melancarkan satu lagi variasi terbaru untuk siri realme 6, memberi pilihan tambahan buat pemain permainan video dengan kehadiran Pro Camera Pro Display. Ia sedia untuk dimiliki pada 2 Mei dengan 8GB + 128GB pada harga RM1199.

Peranti ini menggunakan skrin Paparan Ultra Smooth 90Hz, dijana cip MediaTek Helio G90T, storan 128GB, Kamera AI 64 MP AI dan bateri 4300mAh dengan pengecasan pantas 30W.

Manakala bagi rakaman gambar, realme 6 menggunakan empat-kamera belakang dengan gabungan 64MP +8 MP + 2MP + 2MP dan kamera swafoto 16-megapixel dihadapan.

Sekiranya anda berminat, anda boleh membelinya di Lazada atau pengedar yang sah. Peranti ini boleh didapati dalam dua warna – Comet White dan Comet Blue.

realme Malaysia turut menawarkan jaminan tambahan selama 6 bulan dengan pembelian peranti ini apabila anda membelinya khusus pada 2 Mei 2020 kelak.

Untuk bacaan lanjut mengenai realme, klik pautan di bawah.

Model Empat Kamera Belakang realme 6 Dilancarkan Dengan Harga RM999

realme 6i Bakal Ditawarkan Dengan Harga Diskaun RM100 Sempena Bulan Ramadan

realme Mahu Anda #stayREALathome Dengan Memperkenalkan Tiga Cabaran Menarik


realme 6 Pro Dengan Enam Kamera Dilancarkan Di Malaysia Dengan Harga RM1,399

Mulai melancarkan model realme 6 pada akhir April, nampaknya realme meneruskan lagi siri ini dengan pelancaran model dengan spesifikasi yang lebih tinggi iaitu realme 6 Pro. Seperti model-model keluaran realme sebelum ini, penawaran spesifikasi yang hebat dengan harga yang mampu milik antara yang turut ditawarkan pada model ini.

Dari segi spesifikasi, realme 6 Pro hadir dengan skrin 6.6-inci beserta refresh rate 90Hz. Prestasi realme 6 dikuasakan oleh processor Snapdragon 720G beserta RAM 8GB. Ruang storan bagi model ini pula adalah 128GB. Hadir dengan kapasiti bateri yang besar iaitu 4,300 mAh, model ini turut disokong dengan pengecasan pantas 30W.

Tidak hanya memfokuskan kepada prestasi semata-mata, realme 6 Pro turut dilengkapi dengan empat kamera utama melalui gabungan lensa 64-megapixel, 12-megapixel, 8-megapixel dan 2-megapixel. Pada bahagian hadapan pula, realme 6 disertakan dengan dua kamera swafoto dengan lensa 16-megapixel dan 8-megapixel.

Di sebalik spesifikasinya yang memukau, realme 6 Pro sedia ditawarkan dengan harga RM1,399 sahaja bermula esok iaitu 12 Mei menerusi Lazada. Jualan menerusi pengedar rasmi realme pula bakal bermula pada 16 Mei 2020.

Menariknya, setiap pembelian realme 6 bakal turut diberikan dengan beberapa hadiah menarik beserta waranti tambahan selama 12 bulan dan hadiah menarik bernilai RM149. Menarik bukan? Anda boleh klik di sini untuk mendapatkan realme 6 Pro dengan penawaran hadiah menarik.

Menerusi siri realme 6, jenama ini turut mengeluarkan model lain seperti realme 6 dan realme 6i. Klik pautan di bawah untuk maklumat lanjut.

realme 6 Hadir Dengan 8GB RAM Pada Harga RM1199


realme 6i Bakal Ditawarkan Dengan Harga Diskaun RM100 Sempena Bulan Ramadan

Mula menjadi pilihan ramai dengan penawaran telefon pintar mampu milik, realme pada kali ini tampil lagi dengan promosi sempena bulan Ramadan.

Melalui promosi yang ditawarkan pada kali ini, para pengguna berpeluang mendapatkan model realme 6i yang sebelum ini ditawarkan pada harga RM699 kepada harga serendah RM599 sahaja.

Dari segi spesifikasi, model ini tampil dengan saiz skrin yang besar bersaiz 6.5-inci. Model ini dikuasakan dengan processor Helio G80, RAM 3GB dan hadir dengan ruang storan 64GB. Penyertaan empat kamera 48-megapixel beserta teknologi AI antara yang membuatkan orang ramai teruja. Sebanyak dua warna yang ditawarkan pada model ini iaitu White Milk dan Green Tea.

Promosi flash sale ini bakal berlangsung selama satu hari sahaja menawarkan diskaun sebanyak RM100 bermula pada hari pertama bulan Ramadan iaitu pada 23 April 2020 bermula jam 12 tengah malam dan bakal berakhir pada jam 11.59 malam. Anda boleh klik di sini untuk mendapatkannya dengan harga promosi.

Sebelum ini realme turut menganjurkan cabaran #stayREALathome bersempena dengan musim PKP yang sedang berlangsung.

Vocket Unbox: Unboxing ‘Barang Panas’ realme 6 Pro Keluaran Terbaharu